text:
ी आणठवण माझ्यापाशी आणहे. िकस्सा सत्यशीलच्याच घरी घडलेला. निर्ाही म्हणायला वामनिर्राव देशपांडे व किववयर वसंत बापटि व मी असे चौघेच होतो ितथे. माणूस जेव्हा निर्ेहमीचा श्वासोच्छास करतो, दर श्वासागिणक जेवढा हवेचे शासात व उच्छासात परीवहनिर् होते, तेवढा हवेला वैद्यकशास्त्रात vital capacity अशी संजा आणहे. प्रदीघर शास व प्रदीघर उच्छास यांमधर्े त्यांच्यात अथारतच खूप भरणा होतो. मी डॉर्क्टिर असल्यानिर्े, त्यांची (कुमारकाकांची) परवानिर्गी घेत िवचारले. तुमच्या फुफफुसांवर शस्त्रिक्रया झालेल्या असतानिर्ा तुमची vital capacity व इतर श्वासोच्छासांची पिरमाणे बघूनिर् मला हैराण व्हायला होते.
मला म्हणले - कोणी सांिगतले माझ्या फुफफुसांवर शस्त्रिक्रया झाल्या म्हणूनिर्. माझ्या त्यावेळी अलीकडेच झालेल्या शस्त्रिक्रयेचा व फुफफुसांचा काहीही संबंधर् निर्ाही.
मी म्हणालो मग एव्हढा साऱ्या वदंता ? तर ते म्हणाले अरे ! कुठे आणिण कुणाला सांगत बसणार? एक लक्षात घे, िचमणीचे फुफफुस केवढेसे पण हैराण करते की निर्ाही. अरे! हैराण करायला मोठे फुफफुस लागत निर्ाही. तसे िवचार केले पािहजेत हैराण करायला. त्या िदवशी कुमारकाकांची उंची माझ्या लेखी गिलव्हर एवढी झाली. कुठल्याही रागात त्यानिर्ी मांडलेल्या पंिक्त (phrases), वापरलेले ताण हे साऱ्यांनिर्ा का हैराण करतात ह्याचेच ते इंिगत आणहे. िवचारच सवार्वांनिर्ा हैराण करणारा आणिण त्याच्या अध्यार वचनिर्ात िफरणारा गळा हे दोन्हीचे िमश्रण अपरंपार हैराण करते.
मैिफलीचे आणखणे, व सादरीकरण कसे असावे ते िकती कातीव असायला हवे ह्याचे उत्तम उदाहरण कुमारकाका होते. कुठलीही कलाकृध्दती संपूणर असतच निर्ाही असं एकदा मान्य केलं की पुनिर्रुक्तीचा धर्ोकाच
निर्ाही व म्हणूनिर्च आणजच्या मैिफलीत काय व िकती दाखवायचे याचे कातीव आणयोजनिर् आणधर्ीच होत असे, इतकेच निर्व्हे तर त्या मैिफलीत सादर करण्याच्या ऐवजाचा एकसंधर् िवचाराचा अगोदरच आणलेख मांडलेला असायचा. एक गंमतशीर प्रसंग आणहे. जगनथबुवा पुरोिहतांच्या पिहल्या पुण्यितथीचा कायरक्रम झाला त्यात कुमारकाका पुरोिहतबुवांनिर्ी िदलेला "कौसी" गायले. मी व माझ्या शेजारी किववयर वसंत बापटि. अगदी जमूनिर् गायले. मी मध्यंतरात बापटिकाकांका म्हणले "काका! कुमारकाकांनिर्ा 'शून्य गढ शहर' गायला सांगा निर्ा!" बापटि काका म्हणले निर्को रे! कुमारला आणवडत निर्ाही असं सांिगतलेलं. बोलणे तेव्हढावरच संपले खरे पण शून्य गढचे प्रलोभनिर् फारच मोठे. बापटिकाकांनिर्ी निर् राहवूनिर् तशी िवनिर्ंती केली. माइकवर हात ठेवूनिर् कुमारकाका हळूच म्हणाले, "बापटि! असं लहानिर् मुलासारखं निर्ाही करायचं." ऐकल्यावर मलाच वाईटि वाटिलं व तसं मी म्हणालो देखील - उगाच बोललात बापटिकाकांनिर्ा, खरंतर ते मी सुचवलं होतं. कुमारकाका म्हणाले तुला ऐकायचं होतं होय, अरे निर्क्की ऐकवीनिर्, पण काय आणहे शून्य गढ निर्ंतर काही गाता येत निर्ाही, एकदम सनाटिा येतो. मैिफलीच्या पलॅलिनिर्ंग अगोदरच ते फमारइशी िवचारत व मैिफलीत सामील करण्याचा यत्निर् करत. पण एकदा आणराखडे ठरले की त्यात बदल म्हणूनिर् होत निर्से. सगळे आणखीव, रेखीव बेतलेले वस्त्र जणू. ढगळपणा अिजबात निर् आणवडणारे कुमारकाका, तबलजीच्या तबला-डग्ग्यांच्या वाद्यासुदा निर्ीटिस लागायच्या त्यांनिर्ा. तबल्याच्या प्रत्येक बोलाची स्वच्छ अिभव्यक्ती निर् झालेली थोडीच खपणार होती.
मी डॉर्क्टिर म्हणूनिर् मध्य आणखातात गेलो हे त्यांनिर्ा कुठेतरी रुचले निर्सावे. सुट्टीवर आणलेलो असतानिर्ा जेव्हा जेव्हा म्हणूनिर् भेटिलो तेव्हा तेव्हा बास निर्ाही का झाली दुबई, या आणता परत असे निर्ेहमी म्हणत. मी बोलावले तर दुबईला निर्क्की येईनिर् व गाईनिर् असेही सांगत. जरी दुबईला त्यांनिर्ा निर्ेण्याचे व हात दाखवूनिर् अवलक्षण करण्याचे धर्ैयर माझ्यात निर्व्हते तरीही. हा अगोचरपणा मी करू धर्जलो निर्ाही. दुबईतल्या श्रोतृध्दवृध्दंदांच्या अिभजात संगीताची संकल्पनिर्ा काय होती याचा मला अंदाज होता. म्हणूनिर्च हा िवचार मी मनिर्


text:
घन अवस्था भौतिकी – मराठी विश्वकोश प्रथमावृत्ती
घन अवस्था भौतिकी : या विषयामध्ये कोणताही पदार्थ घन अवस्थेत असताना तो दर्शवीत असलेल्या गुणधर्मांचा विचार केला जातो. साधारणतः पदार्थाच्या घन, द्रव व वायू अशा तीन ठोकळ आणि चौथी आयनद्रायूची (इलेक्ट्रॉन, विद्युत् भारित अणू वा रेणू म्हणजे आयन आणि निर्विद्युत् अणू व रेणू यांच्या आणि ज्यातील इलेक्ट्रॉन व धन विद्युत् भारित आयन यांची संख्या जवळजवळ सारखी असल्यामुळे परिणामतः जो निर्विद्युत् आहे अशा समूहाची) अशा एकूण चार अवस्था मानल्या जातात. वायू अवस्थेमध्ये इतर दोन्ही अवस्थांच्या मानाने शेजारशेजारच्या दोन रेणूंमधील अगर अणूंमधील अंतर बरेच असते. द्रवाच्या दोन रेणूंमधील अंतर कमी असल्याने त्यांचे सापेक्ष स्वातंत्र्य कमी असते. घन अवस्थेतील पदार्थांत मात्र हे अंतर सर्वांत कमी असते [⟶ द्रव्याच्या अवस्था आयनद्रायु भौतिकी], त्यामुळे रेणूंना इतरत्र फिरण्याचे स्वातंत्र्य नसतेच पण केवळ त्यांच्या एकमेकांजवळच्या सान्निध्यामुळे घनाच्या गुणधर्मांवर परिणाम होणे अपरिहार्य ठरते. त्यामुळेच घन पदार्थांच्या गुणधर्मांचा अभ्यास करणे अत्यंत बोधप्रद ठरले आहे. घन अवस्था भौतिकीचा मुख्य उद्देश घन पदार्थांचे विविध गुणधर्म आणवीय आणि अणुकेंद्रीय सिद्धांताच्या रूपात मांडणे आणि त्याचा व्यावहारिक वा तांत्रिक (उदा., ट्रँझिस्टर प्रयुक्ती) उपयोगाच्या दृष्टीने अभ्यास करणे हा आहे.
साधारणतः सोळाव्या शतकापासून स्फटिक द्रव्यांच्या, मुख्यत्वेकरून खनिज द्रव्यांच्या, अभ्यासामुळे या शास्राच्या इतर अंगांमध्ये जास्त रस घेतला जाऊ लागला. सर्व स्फटिक द्रव्यांचे यांत्रिक व प्रकाशीय गुणधर्म तत्कालीन पद्धतीनुसार निरीक्षिले गेले. या निरीक्षणांनुसार काही स्फटिक द्रव्ये असमदिक् (भिन्न दिशांत भिन्न गुण असणारी) आढळली. निरनिराळ्या गुणधर्मांच्या निरीक्षणांच्या पद्धतींत यानंतर आमूलाग्र बदल होत जाऊन ही प्रगती आजतागायत चालूच आहे.
जालक सिद्धांत : अठराव्या शतकाच्या अखेरीस व एकोणिसाव्या शतकाच्या सुरुवातीस स्फटिकांच्या सममितीय (पदार्थांचे दोन वा अनेक भाग केले असता ते भाग रचनेत, आकारात पूर्णपणे एकमेकांसारखे असल्यामुळे होणाऱ्या) गुणधर्मांचा जास्त अभ्यास झाला. आणवीय सिद्धांताप्रमाणे हे सर्व गुणधर्म अणूंच्या पद्धतशीर रचनेमुळे असले पाहिजेत हे सिद्ध झाले. ब्राव्हे या शास्त्रज्ञांनी त्यांच्या पूर्व निरीक्षणावरून असे सुचविले की, स्फटिकांमधील एकमेकांस लंब अशा तीन दिशांत अणूंची अगर रेणूंची व्यवस्थित रचना झालेली असते. अशा तऱ्हेने सर्व स्फटिकांच्या गुणधर्मांवरून व त्यांमधील सममितीवरून त्यांचे मुख्य प्रकार पाडण्यात आले. त्यात पुन्हा एखादा अणू एकक घटकामध्ये जास्त झाला, तर तो ज्या पद्धतीने सामावला जाऊ शकेल अशा तीन पद्धती विचारात घेऊन स्फटिकाचे १४ प्रकार पाडण्यात आले. त्यांना ब्राव्हे जालक म्हणतात. त्यातून पुन्हा स्फटिकात आढळून येणारे 'विशेष' विचारात घेतले जाऊन स्फटिकांचे ३२ बिंदू समूहांत व २३० अवकाश समूहांत वर्गीकरण केले गेले [⟶ स्फटिकविज्ञान].
निर्दोष स्फटिकांचे इलेक्ट्रॉनीय गुणधर्म : धातूंच्या अणूंमधील बाह्यतम परिभ्रमण कक्षांतील इलेक्ट्रॉन हे मोकळे असल्याने ते मुक्त वायूप्रमाणे वागतात असे गृहीत धरून ड्रुडे व लोरेन्ट्स यांनी प्रथमतः मुक्त इलेक्ट्रॉन सिद्धांत पुढे मांडला. नंतर बोर्न, माडेलुंग या शास्त्रज्ञांनीही अशाच प्रकारचे प्रयत्न केले. तथापि यांपैकी कोणताही सिद्धांत प्रायोगिक निष्कर्षांशी न जुळल्याने ते स्वीकारले गेले नाहीत. या संबंधात १९२५ पासून पुढे तरंग-यामिकी (द्रव्य तरंगांस लागू पडणारे प्रेरणाविज्ञान) व ⇨ पुंजयामिकी यांचा उपयोग करण्यास सुरुवात झाली.
घन पदार्थातील इलेक्ट्रॉनांच्या वर्तणुकीचा अभ्यास पुढे विग्नर, साइट्स, स्लेटर, मॉट वगैरे शास्त्रज्ञांनी केला आणि प्रकाशीय, विद्युत व औष्णिक गुणधर्मांचे स्पष्टीकरण झाले.
अपूर्णतेवर अवलंबून असणारे गुणधर्म : निर्दोष स्फटिकांच्या गुणधर्मांचे वर्गीकरण करण्याचे कार्य सुरू असतानाच स्फटिकातील निरनिराळ्या दोषांवर अवलंबून असणाऱ्या गुणधर्मांचा अभ्यास हा एक स्वतंत्र विषय झाला. या विषयाची प्रगती १९४० पर्यंत सावकाश, पण नंतर मात्र झपाट्याने झाली. पहिल्या महायुद्धापूर्वी या विषयाचा अभ्यास फ्रेंकेल बेअडेकर, टेलर व

dataset: uonlp/CulturaX

config: mr


text:
Ignoring Martyrdom Monuments In Liberty | स्वैर स्वातंत्र्यात हुतात्मा स्मारकांची उपेक्षा | Lokmat.Com
पाचोरा शहरातील हुतात्मा स्तंभाची दुर्दशा : आजूबाजूला अस्वच्छता, नागरिकांची नूतनीकरणाची अपेक्षा
By लोकमत न्यूज नेटवर्क | Follow | Published: December 8, 2019 09:50 PM2019-12-08T21:50:19+5:30 | Updated: December 8, 2019 09:50 PM2019-12-08T21:50:33+5:30
पाचोरा : देशाला स्वातंत्र्य मिळवून देण्यासाठी असंख्य हुतात्म्यांनी प्राणाहूती दिली. स्वातंत्र्यासाठी बलिदान देणा?्या या वीर सुपुत्रांचं प्रेरणादायी स्मरण व्हावं म्हणून अनेक ठिकाणी हुतात्मा स्मारक आणि हुतात्मा स्तंभ निर्माण करण्यात आल आहेत. मात्र अवघ्या बाहत्तर वर्षात वीर हुतात्म्यांच्या कार्याचा अनेकांना अगदी सहज विसर पडला असल्याचे जाणवते.
पाचोरा शहरात मध्यवर्ती भागातील सराफा बाजार असलेल्या गांधी चौकात याच वीर हुतात्म्यांची आठवण मनात तेवत ठेवणारा हुतात्मा स्तंभ उभा आहे. परंतु आज त्याची अवस्था अत्यंत दयनीय असून राजकीय नेत्यांना आणि प्रशासनाला या स्तंभाचे पूर्ण विस्मरण झाल्याचे दिसते.
हा आहे स्तंभाचा इतिहास...
शहरातून २६ आॅगस्ट १९४२ रोजी हुतात्मा शहादू चिंतामण बेंडाळे आणि हुतात्मा छगन राजाराम लोहार यांनी ब्रिटिशांच्या गोळ्या छातीवर झेलत स्वातंत्र्यासाठी हौतात्म्य पत्करले. स्वातंत्र्यसैनिक अण्णासाहेब सुपडू भादू पाटील यांनी मुंबई अधिवेशनानंतर परत येत असतानाच स्वातंत्र्य चळवळीचा प्रचार आणि प्रसार करायला छोट्या गावात सुरुवात केली होती. भूमिगत राहून त्यांनी इंग्रजांविरुद्ध आवाज उठवला आणि २६ आॅगस्ट १९४२ ला सुपडू भादू पाटील यांची घोड्यावरून मिरवणूक काढण्यात आली. तसेच शहरातील मध्यवर्ती ठिकाण असलेल्या गांधी चौक या भागात या मिरवणुकीचे रूपांतर सभेत झाले. ही बातमी कळताच पिंपळगावचे तत्कालीन फौजदार पेठेकर आनंदित होऊन मामलेदार व काही पोलिसांसह सभास्थळी आले. त्यांनी सुपडू भादू पाटील यांना अटक करण्याचा प्रयत्न करताच दोन हजारांचा समुदाय पेटून उठला होता.
याच संघर्षात हुतात्मा छगन राजाराम लोहार यांना गोळी लागून ते जागीच धारातीर्थी कोसळले तर हुतात्मा माळी शहादू चिंतामण हे पाचोरा येथील कृष्णापुरी भागातील रहिवासी होते. ते भारत वनस्पती कारखाना येथे कामगार होते. पोलिसांनी केलेल्या गोळीबारात बंदुकीची गोळी त्यांच्या छातीत घुसून बाहेर निघाली होती. तेही गांधी चौकात धारातीर्थी पडले. या संघर्षात सात स्वातंत्र्यसैनिक देखील गंभीर झाले होते.
या स्तंभाकडे आणि त्याच्या जाज्वल्य इतिहासाकडे पाहण्याची गरज आहे. नाहीतर पुठील पिढी यापासून अनभिज्ञ राहण्याची भीती आहे. सामाजिक कार्यकर्ते अनिल येवले यांनी या हुतात्मा स्तंभाची तातडीने दुरुस्ती आणि नूतनीकरण करण्यात यावे, म्हणून आग्रह धरला आहे.
निदान येणा?्या प्रजासत्ताक दिनापर्यंत तरी या हुतात्मा स्तंभाचा कायापालट व्हावा, अशी अपेक्षा आहे.
शहरात गांधी चौकातील या हुतात्मा स्तंभाची आजची अवस्था अतिशय दयनीय असून या स्तंभाला कधीतरी दिलेला राष्ट्रध्वजाचा रंग पूर्णपणे उडालेला आहे. या स्तंभावर कोरलेल्या संविधानाच्या प्रस्ताविकाची अक्षरे असोत किंवा स्तंभावरील हुतात्म्यांचे नावे असोत सारे अस्पष्ट आहे. त्याला तडेही देले आहेत. येणारी पिढी या हुतात्मा स्तंभाकडून प्रेरणा घेईल का हा प्रश्नच आहे! ह्या हुतात्मा स्तंभाच्या आजूबाजूला कधीतरी गुरंढोरं बसलेले दिसतात तर कधीतरी लहान-मोठे दुकानदार दुकान थाटतात. याच हुतात्मा स्तंभाच्या जवळच चपला काढून ठेवल्याचे देखील चित्र दिसते. या स्तंभाला आजूबाजूला असलेले कुंपण नसल्यासारखे झाले असून त्यावर असलेल्या संगमरवरी फरश्या निघाल्या आहेत तर काहींचे तुकडे झालेले आहेत.


text:
राहुरीत कासार यांची पोपळघट यांच्यासाठी माघार - Anil Kasar withdrew the application at Rahuri | Ahmednagar City and Rural Marathi News - eSakal
Anil Kasar Withdrew The Application At Rahuri
राहुरीचे नगराध्यक्ष प्राजक्त तनपुरे यांची विधानसभेवर निवड होऊन, राज्यमंत्रीपदी वर्णी लागल्याने त्यांनी नगराध्यक्ष पदाचा राजीनामा दिला होता. त्यामुळे, रिक्त पदासाठी निवडणूक प्रक्रिया सुरु आहे.
राहुरी : राहुरी नगरपालिकेच्या नगराध्यक्षपदाच्या निवडणुकीत अर्ज माघारी घेण्याच्या आजच्या शेवटच्या दिवशी अनिल कासार यांनी आपला उमेदवारी अर्ज मागे घेतला. त्यामुळे, अनिता दशरथ पोपळघट यांचा एकमेव उमेदवारी अर्ज राहिला आहे.
उद्या शुक्रवारी (ता. 25) नगराध्यक्षपदाच्या निवडणुकीसाठी बैठक होणार आहे. त्यात पोपळघट यांच्या बिनविरोध निवडीची औपचारिक घोषणा बाकी राहिली आहे.
पालिकेवर राष्ट्रवादी काँग्रेस पुरस्कृत जनसेवा मंडळाचे पूर्ण बहुमत आहे. इतर मागास प्रवर्गासाठी नगराध्यक्षपद आरक्षित आहे. अनिता पोपळघट व अनिल कासार यांनी उमेदवारी अर्ज दाखल केले होते.
कासार यांनी यापूर्वी नगराध्यक्षपद भूषविले आहे. त्यामुळे जनसेवा मंडळाचे पक्षश्रेष्ठी माजी खासदार प्रसाद तनपुरे, बाजार समितीचे सभापती अरुण तनपुरे, राज्यमंत्री प्राजक्त तनपुरे व पालिकेतील गटनेत्या डॉ. उषा तनपुरे यांच्या चर्चेनंतर दिलेल्या आदेशानुसार कासार यांनी उमेदवारी अर्ज मागे घेतला.
उद्या शुक्रवारी दुपारी दोन वाजता प्रांताधिकारी अनिल पवार यांच्या मार्गदर्शनाखाली मुख्याधिकारी डॉ. श्रीनिवास कुरे यांच्या अध्यक्षतेखाली नगरसेवकांची बैठक होणार आहे. त्यात, पोपळघट यांच्या बिनविरोध निवडीवर शिक्कामोर्तब होईल.


text:
एसटी प्रवासात गर्भवती महिलेच्या प्रसूतीसाठी 'करुणा'!
देव देवळात नाही, तर तो माणसात असतो, असं आपल्याला नेहमी सांगितलं जातं. पण अशा माणसातल्या देवाचा अनुभव चंद्रपूरमध्ये एका गर्भवती मातेला आला. भंडारा एसटी आगाराच्या एका महिला कंडक्टरने प्रवासा दरम्यान घनदाट जंगलात एका महिलेची सुखरूप प्रसूती करुन बाळ आणि आईला नव जीवनदान दिलं.
By: सारंग पांडे, एबीपी माझा, चंद्रपूर | Last Updated: 05 Oct 2017 11:36 PM
शिवबंधनपाठोपाठ आता शिवसेनेची वाघाची अंगठी!
नवविवाहित जोडप्यांना यापुढे जेजुरीच्या खंडोबाचे थेट दर्शन
नागपूरमधून तब्बल 50 मुलांची लंडनमध्ये तस्करी
बारामतीत पवारांना धक्का, माळेगाव ग्रामपंचायतीवर भाजपचा झेंडा
प्रजासत्ताक दिनी महाराष्ट्राचं वैभव देशाला दाखवणारा चित्ररथ सज्ज
एबीपी माझाचं व्हॉट्सअप बुलेटीन 22/01/2018
वसंत पंचमीच्या मुहूर्तावर विठूरायाचं लग्न
चार वर्षांच्या चिमुकलीने वाचवले धाकट्या भावाचे प्राण
उदयनराजे, शिवेंद्रराजे समर्थक आरोपींचा रुग्णालयात लुंगी डान्स


सकाळ वृत्तसेवा
०३ ऑगस्ट २०१०
पुणे, भारत
स्वाइन फ्लू झालेल्या रुग्णांवर तातडीने उपचार न करणाऱ्या शहर आणि जिल्ह्यातील 125 डॉक्टरांवर कारवाई करण्याचे संकेत राज्याचे आरोग्य मंत्री सुरेश शेट्टी यांनी दिले आहेत. डॉक्टरांनी उपचारात केलेल्या निष्काळजीपणाबद्दल वैद्यकीय शिक्षण आणि संशोधन संचालनालयातर्फे (डीएमईआर) चौकशी करून पुढील कारवाई करण्यात येईल, असेही त्यांनी स्पष्ट केले.
"आरोग्य कुटुंब कल्याण प्रशिक्षण केंद्रा'तर्फे "रक्तदान शिबिरा'चे आयोजन करण्यात आले होते. त्यानंतर ते पत्रकारांशी बोलत होते. ;स्वाइन फ्लूचा गेल्या वर्षी झालेला उद्रेक लक्षात घेऊन, आरोग्य खात्याने या वर्षी सुरवातीपासून खबरदारीच्या उपाययोजना राबविल्या आहेत. त्याला प्रत्येक नागरिकांना सहकार्य केले पाहिजे,'' असे आवाहनही त्यांनी या वेळी केले. ते म्हणाले, ;खासगी डॉक्टरांनी स्वाइन फ्लूची लक्षणे असलेल्या रुग्णांवर तातडीने उपचार केले पाहिजेत. त्यांना पहिल्या 48 तासांमध्ये टॅमिफ्लू हे प्रतिबंधात्मक औषध दिले पाहिजे. आरोग्य खात्यातील अधिकाऱ्यांनी मुंबईतील खासगी डॉक्टरांच्या बैठकीत अशा सूचना दिल्या आहेत.'' स्वाइन फ्लूच्या रुग्णांवर उपचार करण्यात दिरंगाई करणाऱ्या पुण्यातील 125 डॉक्टरांना "कारणे दाखवा' नोटीस बजावण्यात आली आहे. त्यांच्यावर करण्यात येणाऱ्या कारवाईबद्दल ते म्हणाले, 'या सर्वांची "डीएमईआर'तर्फे चौकशी करण्यात येईल. त्यानंतर त्यांच्यावर कारवाईच्या दृष्टीने पावले टाकली जातील.''


text:
रामनाथपुरम हा तमिळनाडू राज्यातील लोकसभा मतदारसंघ आहे
मतदार
दिनांक १० जानेवारी, इ.स. २०१४ च्या मतदारयादीनुसार या लोकसभा मतदारसंघात ७१२१२४ पुरुष मतदार, ७०५३९० स्त्री मतदार व ६६ अन्य मतदार असे मिळून एकूण _PHONE_ मतदार आहेत.
खासदार
संदर्भ आणि नोंदी
हेसुद्धा पहा
भारतीय लोकसभा मतदारसंघ सूची
बाह्य दुवे
लोकसभा मतदारसंघ
तमिळनाडूमधील लोकसभा मतदारसंघ

dataset: wikimedia/wikipedia


text: ८० श.प्र.मि. किंवा डिप्लोमा इन कमíशयल/सेक्रेटरियल प्रॅक्टिस किमान प्रथम वर्गासह उत्तीर्ण आणि १ वर्षांचा अनुभव तसेच स्टेनोग्राफी स्पीड ८० श.प्र.मि.


text:
ळाला तो 'पाले दे पाप'मध्ये (पोप यांचा प्रासाद) असलेल्या अतिभव्य खुल्या नाटय़गृहात. (महानाटय़गृह असे म्हणावे काय?) १३०७ ९० फूट लांबी- रुंदीचा सताड मोकळा रंगमंच. जमिनीपासून तीनेक फूट वर. त्याच्या दोन्ही बाजूना विंगा नाहीत. थेट आकाशाखाली प्रेक्षागृहात दोन हजार प्रेक्षक बसू शकतील अशी व्यवस्था. या नाटय़गृहात प्रयोग करायचा मान अगदी मोजक्या नाटकवाल्यांना मिळतो. 'किंग लिअर'चा प्रयोग असल्यामुळे खचाखच गर्दी. शिवाय ऑलिविए पीने प्रयोगाचे दिग्दर्शन केलेले असल्याने कमालीची उत्सुकता. ऑलिविए पी हा एकतर यावर्षीच्या या नाटय़महोत्सवाचा संचालक.. एक नावाजलेला दिग्दर्शक, लेखक, अनुवादक. महोत्सवाचा संचालक म्हणून त्याचे एक निवेदन प्रसिद्ध झाले होते, ते कोणालाही अंतर्मुख करणारे होते.
जानेवारीत पॅरिसच्या 'शार्लो अब्दी' या साप्ताहिकावर दहशतवाद्यांनी हल्ला केला. संपादक आणि व्यंगचित्रकारांची हत्या केली. या पाश्र्वभूमीवर ऑलिविए पीने त्याच्या निवेदनात म्हटले होते की, 'आता देशाच्या दृष्टीने संस्कृती आणि शिक्षण ही दोनच काय ती आशास्थाने उरली आहेत. या वळणावर अविन्यो महोत्सव प्रश्न विचारीत आहे की, अधिक चांगल्या जगाची कल्पना आपण सोडून दिली आहे का? प्रश्न विचारण्याची क्षमता ही या महोत्सवाची ताकद आहे. आणि तीही प्रेक्षकांमुळे वाढणारी आहे. यशस्वी महोत्सव कोणता? तर, जगामध्ये घडून येत असलेल्या परिवर्तनाची दखल घेतो, तो! आणि त्यासाठी धन्यवाद दिले पाहिजेत- प्रत्यही बदलत असलेल्या जगाचे स्वागत करणाऱ्या कलाकारांच्या सामर्थ्यांला आणि प्रेक्षकांच्या उत्साहाला. आताच्या ज्या चळवळीने संपूर्ण फ्रान्सला एकत्र आणले त्या चळवळीने हे तीन शब्द आपल्याला दिले, ही किती सुंदर घटना आहे! ते तीन शब्द आहेत- 'मी तो/ ती आहे.' कारण या भावनेने आपण जगावे, ही मानवी जीवनाची आज आत्यंतिक गरज आहे. अनेकदा असे म्हटले जाते की, कलाकार नार्सिसिस्ट असतात. पण आपण 'तो' किंवा 'ती' आहोत, या भावनेने जर कलाकार जगत नसते, आपल्या जीवनाच्या मर्यादा ओलांडून जाण्यातला परमोच्च आनंद ते घेत नसते, आणि दुसऱ्याच्या नियतीची, विशेषत: ज्यांचा आवाज समाज दडपून टाकतो अशा दुर्बलांच्या नियतीची त्यांना काळजी नसती, तर त्यांचे अभेद्य स्वातंत्र्य अस्तित्वातच राहिले नसते.' या संपूर्ण नाटय़महोत्सवावर शार्ली अब्दो घटनेची एक उदास करणारी छाया पडली होती.
'किंग लिअर'चा प्रयोग सुरू होण्याआधी रंगमंचाच्या वरच्या बाजूला प्रेक्षकांचे लक्ष वेधून घेणारे शब्द झळकले- 'कलाकारांशिवाय संस्कृती नाही.' ..आणि तुडुंब भरलेल्या प्रेक्षागृहाने टाळ्यांचा कडकडाट केला.
क्षणात अंधार झाला. आकाशातून झिरपलेला गूढ निळसर प्रकाश प्रेक्षागृहाला व्यापून राहिला असतानाच संगीत सुरू झाले आणि त्याची लय पकडून एक बॅले नर्तिका लख्ख प्रकाशात रंगमंचावर आली. लहान चणीच्या, सडसडीत बांध्याच्या पांढऱ्या सफेद वेशभूषेतल्या त्या नर्तिकेचे नृत्य फुलराणीची आठवण करू देणारे होते.
ही कॉर्डेलिआ. तिची निरागसता, निव्र्याजता त्या नृत्यामधून दिग्दर्शक सुचवीत होता. ती रंगमंचावरून गेली आणि रंगमंचाच्या एका कोपऱ्यात दिसली रीगन- तिची मोठी बहीण- आरशासमोर बसून स्वत:ची रंगभूषा-वेशभूषा न्याहाळताना. ते दृश्य अंधारात जाते- न जाते तो रंगमंचावर पहुडलेली दिसली गॉनरील. रीगन आणि कॉर्डेलिआची बहीण. तिचा जोडीदार ऑल्बनीचा उमराव आला आणि त्याने तिच्या अंगांगाची चुंबने घेतली. रीगन आणि गॉनरिल या दोघीही भौतिक सुखाला लालचावलेल्या असल्याचे जाणवून देणारी ही दृश्ये. पाठोपाठ चाके असलेली एक भलीमोठी परात- सर्कशीत प्रेक्षकांना बसण्यासाठी गॅलरी असते तशी- तीन-चार सेवकांनी रंगमंचावर आणली. संगीताच्या निनादात त्या गॅलरीच्या अगदी वरच्या पायरीवर येऊन उभा राहिला- किंग लिअर! आणि त्या गॅलरीच्या पायाशी प्रेक्षकांकडे पाठ करून उभ्या राहिल्या तीन बहिणी व इतर दरबारी. आपण आता निवृत्त होणार असून आपली सत्ता आणि मालमत्ता आपल्या तीन लाडक्या मुलींमध्ये वाटून टाकण्याचा निर्णय राजाने जाहीर केला.
..नाटक सुरू झाले होते. नाटक जसे पुढे सरकत राहिले तसे जाणवले की, लिअरच्या अवकाशाचा संकोच होत चालला आहे. सताड मोकळ्या रंगमंचावर केवळ प्रकाशयोजन


ADS Free बातम्या वाचण्यासाठी आताच इंस्टॉल करा दिव्य मराठी अॅप
देशाची राजधानी दिल्लीच्या दरवाज्यात गेल्या अनेक दिवसांपासून शेतकऱ्यांचे आंदोलन सुरू, राज्यात महागाई वाढली आहे, पेट्रोल डिझेलचे दर वाढलेले आहे. याच कारणावरुन जलसंपदा मंत्री जयंत पाटील यांनी केंद्र सरकारवर निशाणा साधला आहे. आज जागतिक निद्रा दिनाच्या निमित्ताने त्यांनी या विषयांवर केंद्र सरकारला जागे करण्याचा प्रयत्न केला आहे.
'देशाची अर्थव्यवस्था आयसीयूमध्ये आहे. केंद्रातील कुंभकर्ण सरकाला केव्हा जाग येणार? असे म्हणत जयंत पाटलांनी केंद्रावर निशाणा साधला. तसेच 'वर्ल्ड स्लीप डे' असं टॅगही जयंत पाटील यांनी केले आहे. 'शेतकरी आंदोलनात जवळपास 300 च्या वर शेतकऱ्यांनी आपले प्राण गमावले आहेत. तरुण रोज नोकरी गमावत आहेत. दररोज पेट्रोल, डिझेल, एलपीजी दरवाढ होत आहे. देशाची अर्थव्यवस्था आयसीयूमध्ये आहे. केंद्रातील कुंभकर्ण सरकारला कधी जाग येणार?' असा सवाल जयंत पाटील यांनी केला आहे. त्यांनी ट्विटरच्या माध्यमातून यावर भाष्य केलं आहे.
19 मार्च हा दिवस वर्ल्ड स्लीप डे म्हणून ओळखला जातो. जयंत पाटील यांनीदेखील आपल्या ट्वीटमध्ये वर्ल्ड स्लीप डे असं टॅग केले आहे. तसेच केंद्र सरकारला देशभरातील महत्त्वाच्या समस्यांची आठवण करुन दिली आहे. पाटलांनी मोदी सरकारला कुंभकर्णाची उपमा देत जाग करण्याचा प्रयत्न केला आहे.
Sponsored By


text:
घर क्रमांक | वय | तिंग | जी |
|------|------------------|-----|---------------|------------|-----|-----|----|
| 1,435 | NWT8495657 | 108/206/121 | Photo Available | रोजत विजय गणेश | राजत अजय गणेश | 28 | पु | |
| 1,436 | NWT8495608 | 108/206/122 | Photo Available | राजत अजय गणेश | राजत गणेश | 28 | पु | |
| 1,437 | NWT7829559 | 108/206/123 | Photo Available | रुपटके मिलिंद भानुदास | रुपटके भानुदास | 36 | पु | |
| 1,438 | NWT7829542 | 108/206/124 | Photo Available | रुपटके वर्ध मिलिंद | साबके कविता चंद्रकाळ | 39 | जी | |
| 1,439 | NWT7829203 | 108/206/125 | Photo Available | साबके चंद्रकाळ | 30 | जी | |
| 1,440 | NWT7829211 | 108/206/126 | Photo Available | साबके दावाराव | 26 | पु | |
| 1,441 | NWT8814659 | 108/206/127 | Photo Available | साबके अजय सोनाजी | दामाढे आनंद मिलिंद | 28 | पु | |
| 1,442 | NWT8249229 | 108/206/128 | Photo Available | दामाढे मिलिंद | 28 | पु | |
| 1,443 | NWT8495590 | 108/206/129 | Photo Available | सदापुले कविता मिलिंद | 28 | जी | |
| 1,444 | NWT7829245 | 108/206/130 | Photo Available | साख्ये वित्तराव | साख्ये उत्तम | 42 | पु | |
| 1,445 | NWT7829237 | 108/206/131 | Photo Available | साख्ये उत्तम | 26 | जी | |
| 1,446 | NWT8249179 | 108/206/132 | Photo Available | साख्ये अशोक | 23 | पु | |
| 1,447 | NWT8625642 | 108/206/133 | Photo Available | सपाडे धनुवाई मिलिंद | सरसाडे कमल दिपक | 34 | जी | |
| 1,448 | NWT8625899 | 108/206/134 | Photo Available | सरसाडे दिपक | 26 | जी | |
| 1,449 | NWT7829260 | 108/206/135 | Photo Available | सय्यद फोरेस रशिद | 26 | पु | |
| 1,450 | NWT7829427 | 108/206/136 | Photo Available | शेळके संजय | शेळके तुमाश | 34 | जी | |
| 1,451 | NWT7829468 | 108/206/137 | Photo Available | शेळके तुमाश | 38 | जी | |
| 1,452 | NWT7829476 | 108/206/138 | Photo Available | शेळके तुमाश | 32 | जी | |
| 1,453 | NWT7829450 | 108/206/139 | Photo Available | विद्ये अरुण | 38 | जी | |
| 1,454 | NWT7829500 | 108/206/140 | Photo Available | विद्ये अरुण | 26 | जी | |
| 1,455 | NWT8003188 | 108/206/141 | Photo Available | विद्ये बाबासाहेब | 26 | जी | |
| 1,456 | NWT7829336 | 108/206/142 | Photo Available | विनगार जिजमाला संजय | विसरात नीता रविकुमार | 26 | जी | |
| 1,457 | NWT8003097 | 108/206/143 | Photo Available | विसरात रविकुमार | 30 | जी | |
| 1,458 | NWT8814634 | 108/206/144 | Photo Available | सय्यद अहमद | 30 | पु | |
| 1,459 | NWT8814667 | 108/206/145 | Photo Available | सय्यद मदनाच बाबर | 26 | जी | |
| 1,460 | NWT8733453 | 108/206/146 | Photo Available | तायके अनिता विकल | 26 | जी | |
| 1,461 | NWT8625659 | 108/206/147 | Photo Available | तायके मधू सोमिनाथ | 26 | जी | |
| 1,462 | NWT8387854 | 108/206/148 | Photo Available | तायके अशोक | 28 | पु | |
| 1,463 | NWT8495558 | 108/206/149 | Photo Available | त्रिपुरन अशोक | 38 | जी | |
| 1,464 | NWT8733487 | 108/206/150 | Photo Available | त्रिपुरन तुकाराम | 38 | पु | |
* DELETED - पुरुषवीणीयुसार यमकलेले मतदार *
पृष्ठ ६७
| नंबर | मतदाराचे पूर्ण नाव | नाव | पतीचे नाव | घर क्रमांक | वय | लिंग |
|------|------------------|-----|-----------|------------|-----|------|
| 1,465 | NWT8625824 | 108/206/151 | युपपुडुर किशोर अशोक | युपपुडुर अशोक | 32 | पु |
| 1,466 | NWT8249138 | 108/206/152 | वारे तीला दीपक | वारे दीपक | 39 | जी |
| 1,467 | NWT8249252 | 108/206/153 | वारे लस्सन सखाराम | वारे सखाराम | 64 | पु |
| 1,468 | NWT8625931 | 108/206/154 | वाघामारे वंदन धोडीवा | वाघामारे धोडीवा | 83 | जी |
| 1,469 | NWT7829534 | 108/206/155 | वानखेडे राणू करूबा | वानखेडे करूबा | 26 | पु |
| 1,470 | NWT8003451 | 108/206/156 | वारे भावान विष्णू | वारे विष्णू | 83 | पु |
| 1,471 | NWT8387839 | 108/206/157 | येवले रविंद्र राजेंद्र | येवले राजेंद्र | 28 | पु |
| 1,472 | NWT0659573 | 108/206/158 | बजारे उद्धा | बजारे प्रशांत | - | जी |
| 1,473 | NWT0687988 | 108/206/159 | भटकर सुलावाई | भटकर उत्तम | - | जी |
| 1,474 | NWT0687772 | 108/206/160 | भटकर सुनील | भटकर उत्तम | - | पु |
| 1,475 | NWT0687939 | 108/206/161 | विवसने सुलोवाई | विवसने पुण्याजी | - | जी |
| 1,476 | NWT0687798 | 108/206/162 | विवसने वर्णज | विवसने पुण्याजी | - | पु |
| 1,477 | NWT0687806 | 108/206/163 | विवसने राहुल | विवसने राहुल | 30 | जी |
| 1,478 | NWT0687897 | 108/206/164 | विवसने वर्धा | विवसने राहुल | 30 | जी |
| 1,479 | NWT0687814 | 108/206/165 | विवसने कृष्णा | विवसने पुण्याजी | 26 | पु |
|

dataset: HuggingFaceFW/finepdfs


text:
शनिवार पेड़, पुणे ४४१०३० |
| ४ | अरोरिकन नागरी सहकारी पतसंस्था मर्यादित. | निरंक | ८७११ | निरंक | निरंक | २००७, सदाशिव पेड़ पुणे |
| ५ | पाचपीर नागरी सहकारी पतसंस्था मर्यादित. | निरंक | १५२४ | निरंक | निरंक | जे.एम.चंबर्स, स.न. १२३/अ, मेन रोड, कालेघाटी, पाचपीर चौक पिंपरी पुणे. ४४१०१७ |
| ६ | पंचरल नागरी सहकारी पतसंस्था मर्यादित. | नेबले तुशार हनुमंत | ९७१४ | पुरुष | ४५/३, सोयान महाराज सोसायटी, सल्लखरी पार्क, चिंचवड हनुमान मंदिर जवळ आकाश दर्शन सोसायटी पार्क पुणे ४४१०४४ |
| ७ | पंचबटी नागरी सहकारी पतसंस्था मर्यादित. | निरंक | ९५०० | निरंक | निरंक | गट न. १२१३/१/३१२, चिंचवड, पंचबटी सोसायटी शाहदगार, भोरखली चिंचवड, पुणे. |
| ८ | पंचमंग नागरी सहकारी पतसंस्था मर्यादित. | निरंक | ७८६३ | निरंक | निरंक | जी ब्लॉक, फ्लोर नं. १०१, एम.आय.डी.सी. चिंचवड, पुणे. ४४१०३९ |
| ९ | पंडित दिन द्याल उपाध्याय नागरी सहकारी पतसंस्था मर्यादित. | शेलर प्रकाश नामदेव | ५८६० | पुरुष | १२३०/३२, शिवाजी नगर, पुणे. |
| १० | पंडित नेहरू भाजीपाला व्यापारी नागरी सहकारी पतसंस्था मर्यादित. | निरंक | १०२२३ | निरंक | निरंक | पंडित जवाहरलाल नेहरू मार्शल मार्केट, हडपसर लातुका हवेली, जिल्हा पुणे. ४४१०२६ |
| अ.क्र | सभासद संस्थेचे नाव | सभासद संस्थेचा प्रतिनिधित्व करणारा नाव | सभासद क्रमांक | वय (वर्ष) | सिंग स्त्री/पुरुष | पत्ता |
|------|-----------------|---------------------------------|-------------|---------|----------------|-------|
| 1 | र | र | 3 | 8 | 6 | 9 |
| 2113 | पार्श्वी नागरी सहकारी पतसंस्था मध्यमित. | सोलकर आबाजी हसी | ९४४८ | ७३ | पुरुष | कृष्णनागर, प्रभाग मं. २, सेक्टर २७, प्लांट नं. १६, चिंचवड, पुणे. ४२०१९ |
| 2114 | पार्श्वी पंचायत नागरी सहकारी पतसंस्था मध्यमित. | मोरे बाळासाहेब नाया | ९७५७ | ५० | पुरुष | ६९ नं. टिबर मार्केट, मवारी पेठ पुणे ४२००२ |
| 2115 | पक्षन सहकारी बँक लिमिटेड. | लॉड बरसं आनंदराव | २२७६ | ५१ | पुरुष | प्लांट नं. ६३, डी-२ क्लास, एम आय डी सी, टेन्को रोड, चिंचवड, पुणे ४२०१९ |
| 2116 | पिप्पडे निलख नागरी सहकारी पतसंस्था मध्यमित. | निरंक | ८७६६ | निरंक | निरंक | हरिलोम बिल्डिंग पिप्पडे निलख, पुणे. ४२००२७ |
| 2117 | पिप्पडे चिंचवड सहकारी बँक लिमिटेड. | श्रीलोडे बाबुशाव श्रीमंत | ७७०३ | ६७ | पुरुष | पिप्पडे, पुणे. ४२००१९ |
| 2118 | पिप्पडे-चिंचवड नागरी सहकारी पतसंस्था मध्यमित. | वाघड नवनाथ दगडू | ९२१० | ४९ | पुरुष | ७०, पवार बस्ती, कुडाळवाडी मु. पो. चिखली, पुणे. ४२२००९ |
| 2119 | प्रगती नागरी सहकारी पतसंस्था मध्यमित. | निरंक | ८१८८ | निरंक | निरंक | वालेकवाडी, चिंचवड पुणे. ४२०३३ |
| 2120 | प्राती नागरी सहकारी पतसंस्था मध्यमित. | निरंक | १७६६ | निरंक | निरंक | स./नं. २३७/४, लक्ष्मी अयाप्पीनेट, तलेसागर, चिंचवड, पुणे. ४२००३९ |
| 2121 | प्रताप ग्रामीण बिरागोती सहकारी पतसंस्था मध्यमित. | काळ्यमोर प्रशांत दत्तात्रय | ५६६० | ४४ | पुरुष | मु. पो. लोणी काळ्यमोर, तालुका हवेली, जिल्हा पुणे. |
| 2122 | प्रथमेश नागरी सहकारी पतसंस्था मध्यमित. | निरंक | ९७५२ | निरंक | निरंक | स.न. १२०, विक्रम मंदिर जवळ, संतोष नगर, काजन पुणे. ४२००४६ |
| अ.क्र | सभासद संस्थेचे नाव | सभासद संस्थेचा प्रतिनिधीचे नाव | सभासद क्रमांक | वय (वर्ष) | सिंग हसी/पुरुष | पत्ता |
|------|-----------------|---------------------------------|----------------|----------|----------------|-------|
| 1 | र | र | १ | ४ | ६ | ७ |
| २१२३ | प्रतिमा प्रामणिक बिगरशेती सहकारी पतसंस्था मध्यादित. | काळ्योरे दिव्याजय शरद | ६९६६ | ३६ | पुरुष | मु.भो.लोणी काळ्योरे, तालुका हवेली, जिल्हा पुणे. |
| २१२४ | प्रतिमा नागरी सहकारी पतसंस्था मध्यादित. | निर्मक | ५३२२ | निर्मक | निर्मक | १३/५, नितापार्क, चेरवडा, पुणे ४११००६ |
| २१२५ | प्रेमा को-अप बंक लिमिटेड. | गुजर कांतीलाल तुकाराम | ७५१९ | ४६ | पुरुष | स./नं.३९/२, लक्ष्मणनगर, चेरावां, पुणे. ४११०३३ |
| २१२६ | प्रेमा नागरी सहकारी पतसंस्था मध्यादित. | गुजर तुकाराम लक्ष्मणराव | ४२०६ | ६६ | पुरुष | मु.ल


| चिरनेर | वार्ताहर |
उरण ते अलिबाग या सागरी मार्गावरील उरणमधील करंजा ते अलिबागच्या रेवस या दोन बंदरांदरम्यान रो-रो सेवा सुरू करण्यासाठी पाच वर्षांपूर्वीच करंजा जेट्टीची उभारणी करण्यात आली आहे. मात्र, या मार्गाला जोडणार्या अलिबागमधील रेवस जेट्टीचे काम रखडल्याने ही सेवा सुरू होण्यास अडथळा निर्माण झाला आहे. ही सेवा लवकरात लवकर सुरू करण्यात यावी, अशी मागणी दोन्ही तालुक्यांतील प्रवासी व नागरिकांकडून केली जात आहे.
उरण व अलिबाग या दोन तालुक्यांदरम्यान चार किलोमीटरचे सागरी अंतर असून, अनेक वर्षांपासून या मार्गावरून प्रवास करण्यासाठी छोट्या बोटीचा (तरीचा) वापर केला जात आहे. ही सेवा अपुरी असल्याने या सागरी मार्गावर रो-रो सेवा सुरू करण्याचा प्रस्ताव महाराष्ट्र मेरीटाईम बोर्डाने तयार करून कामाला सुरुवात केली. त्यानुसार 25 कोटी रुपये खर्च करून उरणच्या करंजा बंदरात रो-रो ची स्वतंत्र जेट्टी तसेच तिकीट घर कार्यालय व वाहनतळ आदींची उभारणी करण्यात आली आहे. मात्र, अलिबागमधील रेवस जेट्टीचे काम अपूर्ण असल्याने ही सेवा रखडली आहे. दरम्यान, रेवस जेट्टीचे काम सुरू असल्याची माहिती मेरीटाईम बोर्डाच्या अधिकार्यांनी दिली आहे.


text:
दिले. जेव्हा संस्थेची सुरूवात झाली त्या काळ्वात माता-भगिनींच्या ब्रह्मचर्य पालनाला समाजाने विरोध केले. कित्येक माताना शारीरिक आणि मानसिक अत्याचारांना तोंड डावे लागले. अशा वेळेस, पीडित माता बाबांकडे येऊन आपली कहाणी सांगत. त्यांचे सांत्वन करताना बाबांनी कर्धीही कटुता येऊ दिली नाही. कुणा बहिणीने किंवा मातेने जर वर्णन करताना म्हटले, 'बाबा त्या राखसासमान अमक्या-तमक्याने मला मारले, हे पहा अंगावरचे वच्च.' त्यावर बाबा त्यांना सांगत, 'असे म्हणू नका, त्यांचा उल्लेख रक्षक असा करणे बरे नाही. तीदेखील शिवबाबांची मुले आहेत पण अज्ञानी आहेत. त्यांना माहीत नाही आपण कुणाच्या ज्ञानाला विरोध करत आहोत.' किंवा बाबा असेही सांगत, 'त्यांच्या अशा वाणयाने तुम्ही आपसूकच शिवबाबांचे स्मरण केले म्हणजे एक प्रकारे त्यांनी तुम्हाला शिवबाबांच्या आठवणीत राहण्यास मदत केली ना!' असे बोलून मनाला उभारी देत.
ज्ञानमुलतीत बाबा सांगतात, माझी आठवण करा हाच राजयोग आहे. पण आठवण कशी करायची, याचा वस्तुपाठ बाबा स्वतःच्या जीवनातून देत गेले. शिवबाबांशी कसा संवाद साधूयाचा त्याचे उदाहरण दिले. शिवबाबांशी आपले सर्व संबंध कसे जोडयचे तेही सांगितले. बाबा म्हणत,
भक्तीत आपण सर्वांनी देवाला 'त्वमेव माता च पिता त्वमेव' महतले; पण संगमयुगात तो कसा आपला मात-पिता आहे तो अनुभव घेणे गरजेचे आहे. इतकेच नाही तर शिवबाबांना आपला प्रिय पुत्र बनवा आणि त्याच्याशी कसा प्रेमालाप करा हेही सांगतं. तात्पर्य, प्रत्येक कर्मात कल्पकतेने प्रगती करी करायची हे दाखवून दिले.
ज्ञानाचा प्रसार: आजच युग हे जाहिरातबाजीचे युग आहे, असे महत्त्व जाते. आपण पाहतो, रेडिओ, टीव्ही आणि इतर प्रसार माध्यमातून अनेक कंपन्या आपल्या उत्पादनाच्या जाहिराती करत असतात. सत्य गीता ज्ञान लोकांपर्यंत पोहोचवण्यासाठी काय काय करता येईल, त्यासाठी बाबांनी सांगितलेल्या युक्त्या आठवून पहा म्हणजे बाबा किती कुशल 'मार्केटिंग' करणारे होते ते लक्षात येईल. शिवारात्रिनिमित्त वृत्तप्रातः कसा मजकूर घालायचा त्याविषयीची मार्गदर्शन पाहिले की आपण थक होतो. वृत्तप्रात वाचकाच्या मनांत कुतूहल कसे निर्माण करायचे, त्याकारिता काय शब्दयोजना करायची याबाबतच मार्गदर्शन अद्वितीय आहे. वृत्तप्रात एखाद्याच्या निधनाची बातमी देताना 'वैकुंठवासी' किंवा 'स्वर्गवी' असे लिहिले जाते, खरोखरीच मृत्यून्तर रुपी स्वर्गवासी होते का? स्वर्ग स्थापन करायला शिव परमात्मा आला आहे हे सत्य 'स्वर्गवी' शब्द वापरून लोकांपर्यंत सत्यज्ञान पोहोचविषयाचा मार्ग निर्मिण केला. हे एखाद्या उत्कृष्ट जाहिरातदाराच्या कौशल्याप्रमाणे नाही का? याबाबतच मार्गदर्शन करताना वृत्तप्रात मालकाळा किंवा संपादकाळा कसे समजावायचे, त्याविषयीही सांगितले आहे. योग्यकृत होऊन समजावलेल तर तुमचे काम निःशुल्क होऊ शकेल असेही सांगितले आणि ते अनुभवास आले.
अलिकेडच्या काळात प्रचंड मोठ्या फुस्यावर कंपनीचे नाव छापून क्रिकेट सामन्याच्या वेळी जाहिरात केल्याचे अनेकांनी पाहिले असेल. १९६१च्या आधीच्या काळात म्हणजेच बाबांनी देह ठेवण्यापूर्वी एक प्रयोग सांगितला होता. विमानातूनही हँडबिल्सची वृद्धी करा जेगेकरून एखाद्या भागाच्या कानाकोपन्यातही शिव संदेश पोहोचेल. म्हणजे बाबांचे विचार काळाच्या किती पुढे होते तेही लक्षात येते.
जयपूरला हट्टयोगाचे संग्रहालय आहे. तिथे योगासनांच्या विविध अवस्था मॉडल्सच्या रूपांत दाखविल्या आहेत. त्यावरून प्रेरणा घेऊन बाबांनी राजयोगाचे संग्रहालय बनविण्याची प्रेरणा दिली. बाबांच्या कार्यकाळात जयपूरलाच तसे संग्रहालय उभे राहिले. पुढे बाबा अच्छक झाले आणि नंतर लगेच आबूलाही तसे संग्रहालय उभे राहिले. त्यानंतर तो एक विधीच बनला आणि अनेक ठिकाणी तशी संग्रहालये उभी राहिली.
बाबांची दृष्टी व्यापक होती. विमानत्वाच्यां अनेक लोक जा-ये करतात. तिथेही कशा प्रकारे ज्ञानप्रसार करता येईल ते बाबांनी सांगितले.
उत्कृष्ट सेल्समन: बाबा एक उत्कृष्ट सेल्समन होते असे महत्त्व तरी ते बावो ठरापार नाही. बाबा जेव्हा सुरुवातीच्या काळात नोकरी करत तेव्हाची गोष्ट आहे. हिरे-जवाहियाच्या दुकानात बाबा सेल्समन म्हणून तरणणपणी नोकरी करू लागले आणि वर्ष-दोन वर्षाच्या काळात त्यांची पदोन्नती झाल्याचे त्यांच्या लौकिक मुलने म्हणजे 'नारायण


उपासाची टिक्की चाट
तयारी साठी वेळ 30 min
बनवण्यासाठी वेळ 20 min
किती जणांसाठी 2 people
UPASACHI TIKKI CHAT बद्दल
Ingredients to make UPASACHI TIKKI CHAT in marathi
- उसळी साठी -1/2 वाटी भिजवलेला साबूदाणा
- 1/4वाटी भाजलेल्या शेंगदाण्याचा कूट
- 1 चमचा आलं मिर्ची पेस्ट
- 1/4 चमचा लाल तिखट
- 1 चमचा साखर
- 1/2 चमचा जीरे
- 1/2 चमचा मिठ
- 1 चमचा बारीक चिरलेली कोथिंबीर
- 1/2चमचा लिंबा चा रस
- 1 चमचा तूप
- टिक्की साठी-
- 1/2 +1/4 कप शिंगाडा पिठ
- 2 मध्यम आकाराचे उकडलेले बटाटे
- 1 चमचा आलं मिर्ची पेस्ट
- 1/2चमचा जीरे पूड
- 1/2चमचा /चवीनुसार मिठ
- सजावटी साठी-
- 2 चमचे कोथिंबीर मिर्ची ची हिरवी चटणी
- 2 चमचे चिंच खजुराची गोड चटणी
- 1/4 कप गोड घुसळलेले दही
- 2 चमचे लाल अनार चे दाणे
How to make UPASACHI TIKKI CHAT in marathi
- एका पॅन मध्ये 1 चमचा तूप गरम करा
- ह्यात 1/2चमचा जीरे,आणि आलं मिर्ची पेस्ट घाला
- आता ह्यात साबुदाणा,शेंगदाणा कूट घालून नीट मिक्स करा.
- ह्याच्यात साखर,मिठ, लाल तिखट घालून बिना झाकता 2 मिनटं वाफवून घ्या
- आता 1/2 चमचा लिंबा चा रस,कोथिंबीर घालून मिक्स करा आणि एकी कडे ठेवा.
- आता टिक्की साठी बटाटे मॅश करून सर्व साहित्य एकत्र करा 2 गोळे बनवून हातानी टिक्की चा आकार द्या
- आता एका वाटीत पाणी घ्या त्यात टिक्की अलगद बुडवून ओली करा
- आणि 1/4कप जास्त शिंगाडा पिठा एका प्लेट मध्ये घ्या आणि ओली टिक्की त्यात घोळवून घ्या
- दोन्हीं टिक्की अश्यांप्रकारे तैयार करून तूपात ब्राऊन रंगावर तळून घ्या.
- आता एका छान सर्व्हिंग प्लेट मधे 2 टिक्की,टिक्की च्या चारही कडे साबुदाणा उसळ वाढा
- साबुदाण्याच्या सगळी कडे गोल आकारात गोड दही घाला
- दह्या मधे एक टिम्ब हिरवी चटणी,एक टिम्ब लाल गोड चटणीचा अशा प्रकारे डिश सजवून घ्या
- शेवटी अनार चे दाण्यांनी डिश पूर्ण सजवून उपासाची टिक्की चाट सर्व्ह करा.


text: ती: "मग म्हणजे? असं चालतं का?"


text:
ाही पुराणात्वारी नव्या युगाची पावले ओळखून स्त्री शिक्षणाला विरोध करीत नव्हते, मात्र त्यांना सहशिक्षण नको होते. स्त्री-पुरुषांच्या नीतिमत्सेचे बुजगावणे पुढे करून त्यांनी सहशिक्षण अमान्य केले होते. वयाच्या सात वर्षांतर स्त्री-पुरुषांना वेगवेगळे शिक्षण दिल्यानेही स्त्री-पुरुष नितिमता शाबुत राहू शकेल, असा त्यांचा हड विश्वास होता.
'बाबासाहेबांची नीतीविषयक कल्पनांच्या या दबविश्वासाचे शिरकाण करताना बजावले की, स्त्री-पुरुषांना वेगवेगळे ठेवल्याने त्यांची नीतिमता शाबुत राहते, हा निव्वल्या भ्रम आहे. एखादा तरुण निजंन बनात राहून ब्रम्हचारी राहू शकेल किंवा एखादी स्त्री तुरुंगात डांबल्यास व तिला कोणाचा संसर्ग लागू न दिल्यास ती साध्यी राहू शकेल. मग नीतिमत्सेचे बुजगावणे कशासाठी? म्हणून अशा लोकांच्या नीतिमत्सेला कवडीबळकेही महत्त्व देण्याचे त्यांना प्रयोजन बाटत नाही, उलट, स्त्रियांच्या सहवासात राहू जो पुरुष आपले मन ताब्यात ठेवू शकतो व पुरुषांच्या सहवासात जी स्त्री आपले पाऊल वाकडे पडणार नाही, याची खबरदारी घेते, त्यांना नीतिमान म्हटले पाहिजे, असे ते ठामपणे भूमिका घेतात.'
'स्त्री-पुरुषांतील परस्पर अनुदार भावना नष्ट होण्यासाठी स्त्री-पुरुष सहवासाची जशी गरज आहे, तशीच सहशिक्षणाची गरज आहे, असा दृष्टिकोन ते स्वीकारतात. स्त्री-पुरुषांच्या सदर्शक्षिणाला होणारा पुराणात्वारी विरोध हा पोथीनिष्ठ मनोवृत्तीचा व म्हणून विज्ञानाच्या नव्या परिवर्तन समुखतेला पाठ फिरविणारा आहे. स्त्रीविषयक पुराणावादी दृष्टिकोनातून बुद्धिवादी टिळककी सुदृश शकले नाहीत. ज्यानेनी नानाराहेनांनी सा निगार मांडला, त्या नेमी समाजात गा प्रशासांमांची सीप्रता होती अर्थात सा तीश्वेते पक्षाद सर्वत्र अमादत होते.'
स्त्रियांना शिक्षण दिले पाहिजे व ते पुरुषांच्या बरोबरीने व त्यांच्यासारखेच दिले पाहिजे, ही बाबासाहेबांची विचारसरणी व नीतिवादांना त्यानी विचारलेला रोखठोक सवाल तर मोठाच
फर्डी आहे. जिथे स्त्रियांचा नाहीत, अशा व्यात राहून स्वतःला नीतिमान म्हणून घेण्याची पोकल्ला फुशारकी मारण्यात काय अर्थ? स्त्रियांच्या समूहात राहून आपली नितिमता ढलू देत नाही, याता नीतिमान म्हणायचे, हे बाबासाहेबांचे मत केवळ अचूक आणि बिनतोड आहे! डॉ. भगवतीचरण वर्मांच्या 'चित्रलेख' नामक हिंदी कांदबरीत (उपन्यास) नायिका चित्रलेख योगी कुमारगिरीला असाच मूहतोड, खडा जवाब देते की, 'पाणी से दूर रहकर तो कोई भी प्यासा रह सकता है। नदी के बीच खडे होकर प्यासा रहके दिखाओ तो जानू।' नीतिमतेची कसोटी तर अनुकूल वातावरणात लागू शकते. प्रतिकूल वातावरणात राहून अनीतिमान व्यायामी संधीच जिथे प्राप्त नाही, तिथे नीतिमान, नीतिमान म्हणून स्वतःची पाठ थोपून घेण्यात काय पुरुषार्थ? अनीतिमान व्यायामी भरपूर संधी प्राप्त असूनही जो नीतिमान राहतो, तो खरा नीतिमान. संधी मिळताच ज्यांचे नीतिमतेचे बुरूज बासल्लात, त्या डोंगी नीतिमानांबर बाबासाहेबांनी खरमरीत ताशेरे ओढले.
स्त्रियांच्या प्रगतीवर्धन मी त्या समाजाच्या प्रगतीचे मोजमाण करतो, असे बाबासाहेब म्हणत. त्यांचा हा हड्डिकोन परदेशी शिक्षणातुन प्राप्त झाला होता, असे नव्हे तर त्यांच्या धरात त्यांची आत्या आणि त्यांच्या बहिर्भारी नाही समानाची वागणूक मिळताना ते पाहत होते. आत्या रामायण-महाभारताचे निरूपण करी, भजन-कीर्तन करी. लोकांना ते आवडे, लोक तिला मान देत, हे ते जाणून होते; म्हणून स्त्रींची प्रतिमा समाजातीही उंचावली पाहिजे, असे त्याना वाटत असे.
विद्यार्थीदेश असल्यापासूनच स्त्रीशिक्षणाचा त्यानी आग्रह धरला होता. त्यांच्याशोजारी सातारा येथे मिलिटरी कॅंपात राहणारे जमादार (जाधव-पोइंपकर) हे आपल्या मुलीला-गंगूला-शिकवत आहेत, याबद्दल पत्र पाठवून, समाधान व्यक्त करून बाबासाहेब लिहितात, 'मुलांना-मुलीनाही शिक्षण दिलं तर आपली प्रगती झपाटवाने व्यायला हकरत नाही. हा विचार तुम्ही तुमच्या जवळच्या नातलंगांती परसवा.' बाबासाहेब भाषणे करीत, त्या त्या ठिकाणी ते स्त्रीशिक्षणाचा आग्रह करीत.
औरंगाबाद येथे मिलिंद महाविद्यालय स्थापन करून त्यात त्यांनी मुलींगा प्रवेश दिला. या महाविद्यालयात जास्त संख्येने मुलींना येता यावे, म्हणून महाविद्यालय ते शहर अशी बससेनाही उपलब्ध करून दिली.
स्त्रियांच्या प्रगतीच्या आड त्यांची लवकर होणारी लागे येतात, हे बाबासाहेबानी बरोबर हेरले


या अतरंगी कल्पना भरवणाऱ्या तुझ्या चिल्ल्यापिल्ल्यांनाही हे सांगून ठेव !!
नमस्कार सर्व वाचक मंडळी,ReplyDelete
सर्वप्रथम अशा प्रकारच्या प्रतिक्रियांबद्दल मनःपूर्वक क्षमा मागतो.
एवढ्या वाईट थराला जाऊन मी आत्तापर्यंत कधीही प्रतिक्रिया किंवा प्रतिक्रियांना उत्तरं दिलेली नाहीत आणि यापुढेही कधीच देणार नाही.
यापेक्षाही जहाल विषयांवर माझ्या ब्लॉगवर यापूर्वीही खडाजंग्या झालेल्या आहेत. परंतु जवळपास प्रत्येक वेळी समोरची व्यक्तीही कधीही हिणकस प्रकारे वैयक्तिक पातळीवर उतरली नव्हती आणि त्यामुळेच सगळे वादविवाद हे तात्विक किंवा मुद्द्यांवरच आधारित होते. (काही '(अ)सन्माननीय' अपवाद वगळता)...
अर्थात तुम्ही हे सगळं जाणताच. जो जाणत नाही तो म्हणजे पूर्ण ब्लॉग न वाचता इतरांच्या अकलेने अनाठायी टीका करणारा श्री अभिनव गुप्त. ब्लॉगवर प्रतिक्रिया आणि त्यांना उत्तरं देण्याची पद्धत कशी असते हे श्री अभिनव गुप्त यांना कळावं म्हणून ही प्रतिक्रिया देत आहे. 'इतर ठिकाणांसारखं' खोट्या नावांच्या मागे लपून वैयक्तिक टीका करण्याच्या विकृतपणाला ब्लॉगविश्वात स्थान नाही हे त्याला समजावं म्हणून ही प्रतिक्रिया आहे. पण ब्लॉगर्सच्या मॅच्युअर्ड वागण्याला त्यांचा दुर्बळपणा समजून येता जाता व्यक्तिगत पातळीवर घसरायला लागल्यास नाईलाजाने आणि दुर्दैवाने एका ब्लॉगरलाही त्याच्यावर व्यक्तिगत टीका करणाऱ्यांना कसं त्याच भाषेत उत्तरं देता येतं हे दाखवण्यासाठी वरच्या सगळ्या जहाल प्रतिक्रिया होत्या. त्या प्रतिक्रियांबद्दल आणि अशा भाषेबद्दल पुन्हा एकदा सगळ्यांची (अर्थातच रा रा अभिनव गुप्त यांची सोडून) क्षमा मागतो.
श्री अभिनव गुप्त, पुढच्या सोमवारच्या लेखात जेव्हा माझ्या इतर प्रतिक्रियांचा आणि त्यातल्या भाषेचा उल्लेख जेव्हा कराल तेव्हा मी अशी भाषा का वापरली हे सांगणाऱ्या माझ्या या प्रतिक्रियेचाही उल्लेख करा जमलं तर. अर्थात जमलं तरच. कारण..... !! असो कारणं तुम्ही जाणताच.
- AnonymousMay 14, 2012 at 7:21 PM
Shame on loksatta. What the hell that editor is doing? Who is the editor of loksatta? I have seen that vachave netake as I thought its by Madhuri Purandare. But it seems that it has been written by some Idiot. Sorry for language, but that.ReplyDeleteReplies
- AnonymousMay 14, 2012 at 7:49 PM
Have found out. He is some Girish Kuber. Wake up sunny boy...or that idiot is going to fuck the brains of readers.Delete
- AnonymousMay 14, 2012 at 8:00 PM
BTW, how can he write "Budakhali" kind of words in paper? Language is very cheap. That idiot must be stopped.I think Girish is also a party to this writting, as this artical is on Sampadakiya page. BTW, Shame on the editor too--- atleast he should edit such shittyt language inDelete
- AnonymousMay 14, 2012 at 8:07 PM
My name is Gajanan Sawarkar , just do not knOw how to add the sam. When iam writting my name the comment is not getting publishedDelete
Thanks. Let's hope they'll understand and try to improve.Delete
a thought. is the editor writing this article and trying out a new genre ? otherwise why else would this column continue despite its low ( using 'low' for the loss of any other word below it)quality!ReplyDelete
कुबेरांनी आपल्या वैचारिकतेशी आणि बौद्धिक समजाशी फ़ारकत घेतलेली दिसते.
असा कोण आहे ज्याला ते एव्हढा पाठींबा देताहेत?Replies
धन्यवाद अरुणाताई. हा अभिनव गुप्त जो कोणी आहे त्याला या लोकांनी चढवून ठेवलं आहे हे नक्की. एखाद्या भांडवलदाराच्या/जाहिरातदाराच्या वशिल्याचा तट्टू असावा.Delete
- AnonymousMay 14, 2012 at 11:27 PM
Lokasatta tar me lahan panapasunach vachat nahi....ReplyDelete
tyamule ya prakarabaddal kahi far asa kallal nahi. Pan yapudhe me "Harkatnay" sobat "Kay vattel te" suddha vachayala suruvat karen . in-fact kelich ahe :)
अरुणाताई,ReplyDelete
"कुबेरांनी आपल्या वैचारिकतेशी आणि बौद्धिक समजाशी फ़ारकत घेतलेली दिसते."
खरं आहे.. मला पण तसंच वाटतंय.
पेपरचा स्वतःच्या वैय्यक्तिक शत्रूत्वाचा वचपा काढण्यासाठी एक पत्रकार इतका घाणेरडा वापर करतोय, आणि संपादक डोळे मिटून घेतोय. कठीण आहे यांचं. माझ्या बरोबर प्रहार मधे असतांना पणReplies
धन्यवाद राघव.Delete
>> स्वतःच्या वैय्यक्तिक शत्रूत्वाचा वचपा काढण्यासाठी
आणि सगळ्यात मोठी गंमत म्हणजे हे जे काही वैयक्तिक शत्रुत्व वगैरे आहे त्याची मला यत्किंचितही कल्पना नाही. या माकडाने स्वतःच स्वतःचे काहीतरी समज गैरसमज करून घेतले आहेत किंवा कोणीतरी त्याचे करून दिले आहेत म्हणून उचललं बुड आणि लागला लिहायला... सॉरी उचलला हात असं म्हणायचं होतं मला. फाटक्याच्या लेखाने सवयीने बुड लिहिलं गेलं..
फाटक्या, अजून एक रे बाबा.. ते घरचे १५ जण वगैरे अकलेचे तारे जे तू तोड


text:
गेल (इंडिया) लिमिटेड मध्ये विविध पदाच्या 23 जागा - Naukri Margadarshan नोकरी मार्गदर्शन
गेल (इंडिया) लिमिटेड मध्ये वरिष्ठ व्यवस्थापक (एचआर) (1 जागा), वरिष्ठ व्यवस्थापक (वित्त व लेखा) (1 जागा), वरिष्ठ व्यवस्थापक (वित्त व सांख्यिकी) (1 जागा), उप व्यवस्थापक (एचआर)(1 जागा), उप व्यवस्थापक (वित्त व लेखा)(1 जागा), उप व्यवस्थापक (वित्त व सांख्यिकी) (2 जागा), वरिष्ठ अधिकारी (एचआर)(2 जागा), वरिष्ठ अधिकारी (वित्त व व सांख्यिकी) (5 जागा), वरिष्ठ अधिकारी (विधी) (1 जागा), वरिष्ठ अभियंता (बॉयलर ऑपरेटर) (2 जागा), कनिष्ठ अभियंता (मेकॅनिकल) (2 जागा), कनिष्ठ अभियंता (इलेक्ट्रीकल)(1 जागा), कनिष्ठ अभियंता (केमिकल) (3 जागा) या पदासाठी आवश्यक पात्रता धारण करणा-या उमेदवारांकडून ऑनलाईन अर्ज मागविण्यात आले आहेत.
शैक्षणिक अहर्ता : पदनिहाय शैक्षणिक अहर्तेच्या माहितीसाठी जाहिरात पाहावी.
ऑनलाईन अर्ज करण्याची अंतिम तारीख 12 नोव्हेंबर 2015


text:
ोती. त्याच्याबाचा माल बंदरात उत्सवात जाणार आहे अगी बातमी वसाहतवाल्याना कठती. ११ डिसेंबर १७६३ रोजी संयुक्त अंडम्स आणि त्यांचे सहकारी रॅड इंडियन्सचा वेस्ट धारण करून या जहाजावर चढले आणि त्यानी जहाजावरील चहाच्या २४२ पेट्रा समुद्रात फेकल्या. ही घटना अमेरिकेच्या इतिहासात 'बोस्टन टी पार्टी' (बोस्टन चहा पार्टी) या नावाने प्रसिद्ध झाली. या घटनेनंतर ब्रिटिश अधिकच संतपले. ब्रिटिश सत्तेविरूद्ध केलेली ही बंडखोरी आहे असे जाहीर करून वसाहतवाल्यांना वठणांवर आणण्यासाठी आणखी कायदे पास केले. बोस्टन बंदरातील व्यापार बंद करून मॅंस्च्युसेट्स वसाहतीत नवीन कायदाच्या अमलबाजारपणीसाठी जनरल गेज याला सैन्यासह पाठविण्यात आले. वसाहती विरूद्ध ब्रिटिश यांच्यातील संघर्षने उगा रूप धारण केले.
बोस्टन टी पार्टी प्रकरणातील गुहेगांवकरील खटले ब्रिटिशमध्ये चालविले जावेत यासाठी ब्रिटिशांनी उघाव केले. कडक धोरणामुळे वसाहती दबतील असा ब्रिटिशांचा अंदाज पूणपणे फोल ठरला. उलट इतर वसाहतीनी मॅंस्च्युसेट्सला पार्टिबा देत एकत्र येऊन परिषदेवे आयोजन केले.
४) पहिली फिलाडेल्फिया परिषद (५ सप्टेंबर १७७४):
निमण झालेल्या परिस्थितीवर विचार करण्यासाठी न्हर्जिनिया वसाहतीने उडाकार घेऊन फिलाडेल्फिया येथे परिषदेवे आयोजन केले. जार्जिया वाग्वून इतर बारा वसाहतीचे प्रतिनिधी हजर होते. बेंजामिन फ्रॅकलीन हा या परिषदेना अध्यक्ष होता. या परिषदेस 'काउंटीनेंटल कॉन्ग्रेस' (Continental Congress) असे नाव दिले गेले. यावेळी ब्रिटनच्या राजकडे साप्राज्यातंत्र ख्याततेवी मागणी करण्यात आली. अन्यायी कायदे रहे करावेत अन्यथा बहिष्कार आंदोलन तीव्र करण्याचा इशारा देण्यात आला. वसाहतीच्या आंदोलनास मार्गदर्शन करण्यासाठी विविध समित्या स्थापन करण्यात आल्या. वसाहती आणि ब्रिटिश यांच्यात समेत घडवून...
आणण्याचा प्रयत्न बेंजामिन फ्रॅक्टलीन, एडमंड फ्रॅंक ड. नी केला मात्र त्यास यश आले नाही. ब्रिटनचा राजा तिसरा जॉर्जने आक्रमक धोरण स्वीकारले. वसाहती या ब्रिटीश अधिसेत्यांचा अंकित आहे, त्यांची बंडखोरी सहज दडपता येईल असे त्याला वाटत होते. त्याने वसाहतीत ब्रिटीश फोजा पाठविण्याचे आदेश दिले. वसाहतीनीही स्वसंरक्षणासाठी क्रांतीकारकांची सशस्त्र दले उभारल्या सुरूवात केली.
5) लेक्सिंगटनची चकमक आणि स्वातंत्र्य युद्धाची सुरवात:
कंकाळ शहरात क्रांतीकारकांनी लक्ष्यी शासनाच्या साठा केला आहे अशी बातमी ब्रिटीश सेनानी थॉमस गेजला समजली. त्याने लगेच आपली एक लक्ष्यी तुकडी पाठवली. मात्र वाटत लेक्सिंगटन नावाच्या एका खंडेगाजवजवळ ११ एप्रिल १७७५ मध्ये ब्रिटीश सेन्य आणि क्रांतीकारकांच्या चकमक होऊन आठ क्रांतीकारक मारले गेले. हीच राज्यक्रांतीची सुरवात ठरली. क्रांतीकारकांनी याता प्रचुरत देत गेजच्या आडीच्यो सैनिकांना ठार मारले.
6) दुसरी फिलाडेल्फिया परिषद/कॉन्टिनेन्टल कॉंग्रेस (८ मे १७७५):
प्रत्यक्ष चकमकीना सुरवात झाल्यावर पुढचा कार्यक्रम उत्तिव्यासाची दुसरी फिलाडेल्फिया परिषद बोलविण्यात आली. जॉर्ज वांशिंगटनकडे वसाहतीच्या सैन्याच्ये नेतृत्व अधिकृतरित्या सोपविण्यात आले. त्याने पुन्हा एकदा ब्रिटनच्या राजकडे अर्ज पाठवू शांतोंने प्रश्न सोडविण्याचा प्रस्ताव केला. परंतु राजने याला प्रतिसाद दिला नाही आणि वसाहती ब्रिटन विरोधात बंडखोरी करताहेल असे २२ डिसेंबर १७७५ रोजी जाहीर करून बंडाळ्यी मोडून काढण्याचे आदेश दिले. या परिषदेत्या वेळी वसाहतीच्यावर्तीने कामकाज पाहण्याचा अधिकार कॉन्टिनेन्टल कॉंग्रेसला देयात आला. पुढे १७८१ पर्यंत या कॉंग्रेसने सर्व वसाहतीच्या वरीने कामकाज पाहले. प्रत्यक्ष युद्धाच्या दूर्घटने अनेक महत्त्वाचे निर्णय या परिषदेत येण्यात आले.
7) अमेरिकन स्वातंत्र्याचा जाहीरनामा:
फिलाडेल्फिया परिषदेत वसाहतीनी ब्रिटिशांच्या विरोधातील लढ्यास मान्यता दिली. व्हर्जिनियाच्या रिचर्ड हेन्री ली याने ७ जून १७७६ रोजी वसाहतीच्या स्वातंत्र्याचा प्रस्ताव मांडला. याच्येत्तरी वसाहतीच्या स्वातंत्र्यलढ्यास नैतिक बल देण्या स्वातंत्र्याचा जाहीरनामा तयार करण्यासाठी थॉमस जेफरसनच्या नेतृत्वाखाली एक समिती निर्मल करण्यात आली. बेंजामिन फ्रॅक्टलीन, रॉबर्ट लिक्सिंगस्टन, जॉन अंडर्सन आणि रॉजर शेपमन हे या समितीचे सदस्य होते. स्वातंत्र्यप्राप्ती हे उद्दिष्ट डोल्यासमरे ढेवू तयार केलेल्या या जाहीरनामाच्या अंतिम मसुदास कॉन


text: - सरकार थोडं झुकायला तयार आहे मग अण्णांनीही थोडं नरमाईने घ्यायला हवं.


text:
गोलाघाट जिल्हा (आसामी: গোলাঘাট জিলা) हा भारताच्या आसाम राज्याच्या २७ जिल्ह्यांपैकी एक जिल्हा आहे. आसामच्या पूर्व भागात नागालॅंड राज्याच्या सीमेजवळ वसलेल्या गोलाघाट जिल्ह्याची लोकसंख्या २०११ साली १०.६६ लाख होती. ह्याचे प्रशासकीय केंद्र गोलाघाट येथे आहे.
जगप्रसिद्ध काझीरंगा राष्ट्रीय उद्यान गोलाघाट जिल्ह्यामध्येच स्थित आहे.
बाह्य दुवे
अधिकृत संकेतस्थळ
आसाममधील जिल्हे


म . टा . प्रतिनिधी , नाशिकरोड
बाळासाहेब ठाकरेच्या निधनाची बातमी समजताच शिवसेनेचा बालेकिल्ला असलेल्या नाशिकरोड परिसरात उत्स्फूर्त बंद पाळण्यात आला . व्यापाऱ्यांनी स्वतःहून आपली दुकाने बंद केल्याने नाशिकरोडला रस्त्यावर शुकशुकाट होता .
बाळासाहेबांच्या निधनाची बातमी समजताच नाशिकरोडच्या अनेक भागात आघोषित संचारबंदीचे स्वरूप आले होते . संध्याकाळनंतर बिटको चौकातील दुकाने बंद झाली त्यानंतर विविध माध्यमांद्वारे जनतेपर्यंत बातमी जशी समजत गेली तशी बाजारात शांतता पसरली . बंद उत्स्फूर्त असल्याने नियमित प्रवासी सेवा सुरू होती . राज्य परिवहन महामंडळाच्या बसेस सुरळीत होत्या . एसटी आगार क्रमांक १ आणि २ मधून सुटणाऱ्या बसेस नियोजित वेळापत्रकानुसार धावत होत्या .
रिक्षा व बस वाहतूक सुरळीत असल्याने रेल्वेस्टेशनवर येणाऱ्या प्रवाशांचे हाल झाले नाहीत . तसेच रिक्षाबरोबरच बस वाहतूकही सुरळीत होती . मात्र काही रिक्षाचालक बंदमध्ये स्वयंस्फूर्तीने सामील झाले . जवाहर मार्केट परिसरातील होलसेल धान्याची दुकाने व सुभाषरोड भागातील किरकोळ किराणा दुकाने व्यापाऱ्यांनी बंद ठेवली होती . तर जेलरोडवरही बंदला प्रतिसाद मिळाला . जेलरोड भागातील राजराजेश्वरी चौकातील सर्व व्यवहार ठप्प झाले होते . तर जेलरोडच्या उपनगरातील सर्व दुकाने बंद होती . जेलरोडच्या पाण्याच्या टाकीच्या परिसरातील व्यवसाय तुरळक सुरू होते . नाशिकरोड हा पूर्वीपासून शिवसेनेचा बालेकिल्ला राहिला आहे . शिवसेनेची पहिली शाखा भगुर व देवळाली गावात सुरू झाल्याने अनेक वयस्कर शिवसैनिक बाळासाहेबांच्या आठवणीने गहीवरून गेले होते .
नाशिकरोड सोबतच देवळाली कॅम्प , भगुर , लहवीत , जेलरोड , सामनगाव , एकलहरा परिसरातही बंद पाळण्यात आला . नाशिकरोड नाशिकरोड भागातील कायदा - सुव्यवस्था आबाधित राहावी , यासाठी बंदच्या पार्श्वभूमीवर प्रतिबंधात्मक कारवाई करण्यात आली होती . बिटको चौकात बंदोबस्त लावण्यात आला होता . एसआरपींची तुकडी तैनात करण्यात आली होती . साध्या वेषातील पोलिस खासगी वाहनातून गस्त घालत होते .


text:
कर भरावा लागणार नाही.
* ही सवलत फक्त निवासी भारतीयांसाठीच आहे. अनिवासी भारतीयांना ही सवलत मिळत नाही. जर एखाद्या अनिवासी भारतीयाचे वय ६० वर्षांपेक्षा जास्त असले तरी तो प्राप्तिकर कायद्यासाठी ज्येष्ठ नागरिक होणार नाही.
* विवरणपत्र दाखल करण्यात सवलत:
ज्या करदात्याचे उत्पन्न ५ लाख रुपयांपेक्षा जास्त आहे किंवा ज्यांनी कर परताव्याचा (रिफंड) दावा केला आहे अशा करदात्यांना विवरणपत्र संगणकाद्वारे ई-फाइल करणे बंधनकारक आहे. म्हणजेच ज्या करदात्याचे उत्पन्न ५ लाख रुपयांपेक्षा कमी आहे किंवा ज्यांनी कर परताव्याचा दावा केलेला नाही, अशा करदात्यांना विवरणपत्र संगणकाद्वारे ई-फाइल करणे बंधनकारक नाही. ते कागदी विवरणपत्र दाखल करू शकतात. यामध्ये अतिज्येष्ठ नागरिकांना सवलत दिली आहे. जर करदाता अतिज्येष्ठ नागरिक असेल आणि त्याचे उत्पन्न ५ लाख रुपयांपेक्षा जास्त आहे आणि त्याने कर परताव्याचा दावादेखील केला आहे अशा अतिज्येष्ठ करदात्यांना विवरणपत्र संगणकाद्वारे ई-फाइल करणे बंधनकारक नाही, असे करदाते कागदी विवरणपत्र दाखल करू शकतात.
* अग्रिम कर भरण्यापासून सुटका :
जर करदात्याचे प्रस्तावित कर दायित्व (उद्गम कर वजा जाता) १०,००० रुपयांपेक्षा जास्त असेल तर त्यांना १५ जून, १५ सप्टेंबर, १५ डिसेंबर आणि १५ मार्चपूर्वी अनुक्रमे १५%, ४५%, ७५% आणि १००% इतका अग्रिम कर भरावा लागतो. खालील करदात्यांना या तरतुदी लागू नाहीत :
* करदाता ज्येष्ठ नागरिक असेल तर आणि
* करदात्याच्या उत्पन्नात धंदा-व्यवसायापासून मिळणाऱ्या उत्पन्नाचा समावेश नसेल तर.
या दोन्ही अटींची पूर्तता झाल्यास करदात्याला अग्रिम कर भरावा लागत नाही. उदा. ज्येष्ठ नागरिकाचे उत्पन्नामध्ये व्याज, घरभाडे, भांडवली नफा यांचा समावेश आहे आणि त्याचे प्रस्तावित करदायित्व २५,००० रुपये इतके आहे. वरील तरतुदीनुसार या करदात्याला अग्रिम कर भरावा लागणार नाही. हा कर विवरणपत्र भरण्यापूर्वी सरकारकडे जमा करता येतो, यावर व्याज किंवा दंड भरावा लागणार नाही.
या तरतुदीसुद्धा फक्त निवासी भारतीयांसाठी आहेत. अनिवासी भारतीय ज्यांचे वय ६० वर्षांपेक्षा जास्त आहे आणि त्यांच्या उत्पन्नात धंदा-व्यवसायापासून मिळणाऱ्या उत्पन्नाचा समावेश नाही अशांनासुद्धा अग्रिम कर भरावा लागतो.
* उद्गम करापासून सुटका :
ज्या ज्येष्ठ नागरिकांना व्याज किंवा घरभाडे उत्पन्न मिळते आणि त्यांच्या एकूण करपात्र उत्पन्नावर कर देय नाही असे करदाते फॉर्म १५ एच उद्गम कर कापणाऱ्याला देऊन उद्गम कर कापण्यापासून रोखू शकतात.
* अतिरिक्त वजावटी :
प्राप्तिकर कायद्यात ज्येष्ठ नागरिकांसाठी काही अतिरिक्त वजावटीची तरतूद आहे. या तरतुदी खालीलप्रमाणे :
कलम ८० डी : ज्येष्ठ नागरिकांसाठी भरलेल्या मेडिक्लेम विम्याची आणि आरोग्य तपासणीसाठीची वजावट ३०,००० रुपयांपर्यंत मिळते. इतर नागरिकांसाठी ती २५,००० रुपये इतकी आहे. या कलमांतर्गत दिल्या जाणाऱ्या विम्याची रक्कम रोखीने दिल्यास मात्र वजावट मिळत नाही.
कलम ८० डीडीबी : या कलमाद्वारे स्वत:च्या किंवा अवलंबून असलेल्या नातेवाईकाच्या ठरावीक रोगांसाठी केलेल्या वैद्यकीय खर्चाची वजावट मिळते. या वजावटीची कमाल मर्यादा ४०,००० रुपये इतकी आहे. वैद्यकीय खर्च भरमसाट वाढल्यामुळे, ज्येष्ठ नागरिकांसाठी ही मर्यादा ६०,००० रुपये इतकी आणि अतिज्येष्ठ नागरिकांसाठी ही मर्यादा ८०,००० रुपये इतकी आहे.
* विवरणपत्राची तपासणी नाही :
प्राप्तिकर खात्याकडून तपासणीची सूचना आल्यास अनेकांना भीती वाटते. प्राप्तिकर अधिकारी त्या वर्षीचे व्यवहार तपासतात आणि त्यामध्ये काही त्रुटी आढळल्यास किंवा त्या वर्षीच्या विवरणपत्रात उत्पन्न कमी दाखविले गेल्यास त्यावर कर, व्याज आणि दंड आकारला जातो. बऱ्याच करदात्यांच्या बाबतीत असे होते की, प्राप्तिकर कायद्यातील तरतुदींच्या अज्ञानामुळे काही चुका होतात आणि अशा तपासणीमुळे कर व्याज आणि दंड भरावा लागतो. केंद्रीय प्रत्यक्ष कर मंडळाने २०११ मध्ये जारी केलेल्या परिपत्रकानुसार ज्येष्ठ नागरिकाच्या विवरणपत्राची तपासणी होणार नाही. परंतु याला काही अपवाद आहेत. जर ज्येष्ठ नागरिकाच्या उत्पन्नात धंदा-व्यवसायाच्या उत्पन्नाचा समावेश असल्यास किंवा प्राप्तिकर खात्याकडे करदात्याबद्दल 'विश्वसनीय माहिती' उपलब्ध असल्यास तपासणी होऊ शकते.
प्रश्न: माझी आई ज्येष्ठ नागरिक आहे. तिचे वय


text: तसेच सरकारच्या निर्णयावर टीका करत कपिल पाटील म्हणाल की, 'जिथे भाजपची सत्ता आहे तिथे हा प्रयत्न सातत्याने सुरू आहे. आतापर्यंत महाराष्ट्रात असं काही झालं नव्हतं. पण आता इथंही सुरू झालं आहे. या सगळ्यातून संघीकरण करण्याचा प्रयत्न केला जात आहे. जर धर्माचा प्रसारच करायचा असेल तर मग सगळ्याच धर्माचे ग्रंथ वाटायला हवे.'


text:
maharashtra coronavirus patients numbers increased by 2287 and 103 death health minister rajesh tope | राज्यात २ हजार २८७ नवे करोना रुग्ण; १०३ जणांचा मृत्यू | Loksatta
१ हजार २२५ रुग्णांना रुग्णालयातून सुटी
लोकसत्ता ऑनलाइन | June 2, 2020 09:37 pm
महाराष्ट्रात आज २ हजार २८७ नवे करोना रुग्ण पॉझिटिव्ह आढळले आहेत. त्यामुळे महाराष्ट्रातील रुग्णांची एकूण संख्या आता ७२ हजार ३०० इतकी झाली आहे. आरोग्यमंत्री राजेश टोपे यांनी यासंदर्भातील माहिती दिली आहे. तर दुसरीकडे आज १०३ जणांचा करोनामुळे मृत्यू झाल्याची माहितीही समोर आली आहे.
राज्यातील करोनाग्रस्तांची संख्या दिवसेंदिवस वाढत आहे. त्यात आज राज्यात २ हजार २८७ जणांची वाढ आहे. तर १०३ जणांचा मृत्यू झाल्याची नोंद करण्यात आली. तर दुसरीकडे एक दिलासादायक बाब म्हणजे राज्यातील १ हजार २२५ रुग्णांवर उपचार करून त्यांना घरी सोडण्यात आलं आहे. आतापर्यंत ३१ हजार ३३३ रुग्णांना घरी सोडण्यात आल्याची माहिती टोपे यांनी दिली. तसंच राज्यात सध्या ३८ हजार ४९३ अॅक्टिव्ह रुग्ण असल्याचंही त्यांनी सांगितलं. तसंच आज मृत्यू झालेल्यांमध्ये ६८ पुरूष आणि ३५ महिलांचा समावेश आहे. तर ५९ रुग्ण हे ६० वर्षे आणि उर्वरित ३९ रुग्ण हे ४० ते ५९ या वयोगटातील होते, अशी माहिती आरोग्य विभागानं दिली.
राज्यात आज 2287 कोरोना बाधीत रुग्णांची वाढ झाली व एकूण संख्या आता 72300 अशी झाली आहे. आज नवीन 1225 कोरोना बाधित रुग्ण बरे झाले आहेत. एकूण 31333 रुग्ण बरे होऊन दवाखान्यातून घरी पाठविण्यात आले आहेत. राज्यात एकूण 38493 ऍक्टिव्ह रुग्ण आहेत.#CoronaVirusUpdates #MeechMazaRakshak
दरम्यान, राज्यातील रुग्णांचं बरं होण्याचं प्रमाण ४३.३३ टक्के एवढं झालं आहे. तर राज्यातील मृत्यू दर हा ३.४ टक्के इतका आहे, अशी माहिती आरोग्य विभागाकडून देण्यात आली. तसंच राज्यात सध्या ५ लाख ७० हजार ४५३ जण होम क्वारंटाइन आहेत. राज्यातील संस्थात्मक क्वारंटाइन सुविधांमध्ये ७२ हजार ५३८ बेड्स उपलब्ध असून सध्या ३५ हजार ०९७ जण संस्थात्मक क्वारंटाइनमध्ये असल्याची माहितीही आरोग्य विभागानं दिली आहे.
First Published on June 2, 2020 9:37 pm
Web Title: maharashtra coronavirus live update patients numbers increased by 2287 and 103 death health minister rajesh tope jud 87
1 गडचिरोली: करोनाची लागण झालेल्या सिरोंचा येथील रुग्णाचा हैद्राबादमध्ये मृत्यू
2 परीक्षा रद्द करण्याच्या निर्णयावरून राज्यपालांचे मुख्यमंत्र्यांना पत्र; म्हणाले…
3 पुणे-सातारा महामार्गावर ड्युटी बजावणाऱ्या पोलीस अधिकाऱ्याला करोनाची लागण


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
- दिवाळीत विमान, खासगी बसेसचे भाडे दुप्पट
- ध्वनी प्रदूषणाबाबत निवासी क्षेत्र व फटाक्यांसाठी शासनाचे वेगवेगळे निकष
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- सेनानेत्यांची दारातूनच बोळवण
- बंगले रिकामे करण्याच्या नोटिसांमुळे माजी मंत्र्यांची धावपळ
- अमेरिकन छायाचित्रकाराकडून मोदींच्या फेसबूक पेजवर उचलेगिरीचा आरोप
- दिवाळीसाठी फराळ पाठवला, पण पोहोचलाच नाही!
- थांब लक्ष्मी..
- कोकणात भाजपच्या मर्यादा उघडय़ा
- दूध कसे परवडणार?
मोस्ट रीड
अफझल गुरूला फाशी देऊन कॉंग्रेसप्रणीत यूपीए सरकारने एकाच दगडात अनेक पक्षी (राजकीय) जायबंदी केले आहेत. २००१ पासून अफझल गुरूच्या फाशीचा निर्णय प्रलंबित होता. सुशीलकुमार शिंदे यांनी या फाशीच्या मागील राजकारण समजावून घेतले, त्यापाठोपाठ कॉग्रेसच्या नुकत्याच झालेल्या जयपूर अधिवेशनात राष्ट्रीय स्वंयंसेवक संघाच्या कथित देशविरोधी आणि कथित दहशतवादी कारवायांबाबत ठरवून वादळ निर्माण केले गेले. दहशतवादाच्या प्रश्नावरती वेळप्रसंगी हिंदू दोषी आढळले, तर त्यांना आम्ही सोडणार नाही, अशी वातावरण निर्मिती केल्यानंतर आठच दिवसांनी शिंदे यांनी अफझल गुरूची फाईल पुढील प्रक्रियेसाठी पाठवली. हा काही निव्वळ योगायोग नाही. २३ जानेवारीला अफझल गुरूची फाईल फाशीसाठी अंतिम मंजुरीच्या प्रक्रियेला पाठवण्यात आली आणि ९ फेब्रुवारीला गुरूला यमसदनास पाठवण्यात आले. या मागील राजकारण समजून घेणे गरजेचे आहे. भगव्या दहशतवादाबाबत वादाचे मोहोळ उठवून दिले असताना, त्याच वातावरणात अफझल गुरूचा निकाल लावण्यात आला. कॉग्रेसच्या या चतुर राजकारणामुळे संघ भाजपला आता नव्याने आपल्या राजकारणाची आखणी करावी लागेल. संसदेचे अधिवेशन सुरू होत असताना अफझल गुरूला अल्लाघरी पाठवण्यात आल्याने भाजपच्या शिंदे यांच्यावरील बहिष्काराचे काय होणार, हे पाहणे मनोरंजक ठरेल. या पार्श्वभूमीवर पुढील काही दिवसांत कथित भगव्या दहशतवादाविषयी अधिक काही घडामोडी घडल्यास वा त्यासंबंधी माहितीबाहेर आल्यास आश्चर्य वाटण्याचे कारण नाही. त्यामुळे फाशीपेक्षा फाशीच्या दोराला लटकलेले राजकारण समजणे जास्त गरजेचे आहे.


text:
आदेश
खालील नमुने पोलीस कर्मचारी यांचा नावासमोर दर्शवित्त्याप्रमाणे यांचा त्याच्या बिनंती नुसार महाराष्ट्र नागरी सेवा (रजा) नियम १९८१ मधिल नियम ५० अन्वये सन २०२०-२०२१ करिता अर्जित रजा मंजूर करण्यात येत आहे.
| अ.क. | पो.कर्म- नाव व पदनाम | नेमणुक | मा.रजा | रजेचे कारण | शि.रजा |
|------|------------------------|---------|--------|-------------|--------|
| ०१ | मपोश.१२३/माघुरी चढळाण | महागाव | ३० | धार्मिक कारण | १६६ |
| ०२ | मपोश.७९१/विपाली चढळाण | महागाव | ३० | बाहिगीचे लगन | ११० |
| ०३ | मपोना.६९६/किरण आ आडे | महागाव | ३० | भावाचे लगन | ३०० |
| ०४ | पांश.१७२/संताप क मडावी | मुकुटबन | १५ | धार्मिक कारण | १३५ |
| ०५ | पाहिज.१३४/मधुकर ब राठोड | उमरखेड | ३० | धार्मिक कारण | ३०० |
| ०६ | पोह.१५०/मर्सा का उघडे | पो मुख्यालय | ४५ | घर दुरुस्ती कामे | ३०० |
| ०७ | पोह.६८३/रामकृष्ण प वेटे | मारगाव | ३० | मुलीचे लगन | २०५ |
| ०८ | पांश.१२६/सागर बं. नागे | यवतमाळ शहर | ३० | वडोलांचे उपचार | १६१ |
| ०९ | पोश.१००/ नेशा नरवाड | पुसद शहर | ३० | घर दुरुस्ती कामे | २५० |
| १० | मपोश.१३४/अचना दे सुपारे | पोलीस मुख्यालय | ३० | धार्मिक कारण | ३०० |
| ११ | पोह.५२४/भगवान शा मेंग्राम | राळेगाव | ३० | धार्मिक कारण | ३०० |
| १२ | पांश.७९६/विजय प्र गुंजर | पोलीस मुख्यालय | ३० | स्वत:चे लगन | १२० |
| १३ | नापोश.७५७/अशोक अ ससाने | पोलीस मुख्यालय | ३० | घर दुरुस्ती कामे | ३०० |
| १४ | पाहिज.७९७/शकर दे राणगाडकर | वडकी | ३० | पडीत शेती कामे | ३०० |
| १५ | पोना.६१३/मारोती प्रभु राठोड | उमरखेड | ३० | धार्मिक कारण | २४२ |
| १६ | पाहिज.८३६/ संताप मा सुरुंगावाड | उमरखेड | १५ | स्वत:चा बे उपचार | २७६ |
| १७ | पांश.६२७/धर्मचय सं. फुरसुले | यवतमाळ शहर | ३० | घर दुरुस्ती कामे | ८३ |
तसेच नमुने पोलीस कर्मचारी यांचा कायदा व सूच्यवस्थेचा प्रश्न पाहुन तसेच कामाची निकट पाहता आल्यापासून रजेचे सोडावे व रजेचे सोडल्याच्या अनुपालन अहवाल या कार्यालयात संबंधीत लिपीक याचेकडे सादर करावा.
(डॉ. क.ए.धरणे)
अपर पोलीस अधिकारक,
पोलीस अधिकारक कार्यालय यवतमाळ
प्रति,
संबंधीत ठाण्डार, महागाव, मुकुटबन, उमरखेड, पोलीस मुख्यालय, मारगाव, यवतमाळ शहर, पुसद शहर, राळेगाव व वडकी.
प्रत माहितीस व कार्यवाहीस,
डी.पी.जी लिपीक, योग्य कार्यवाहीस.
आदेश:-
खालील नमुने कर्मचारी यांना त्वांच्या नवासमोर दर्शविल्या प्रमाणे त्वांची रजा, म.ना.सेवा (रजा) नियम १९६१ मधील नियम ५० अन्वये सन २०२० करिता त्यांच्या नवासमोर दर्शविलेख प्रमाणे अर्जित रजा मंजूर करण्यात येत आहे.
| अ.क्र. | पदनाम | ब.नं. | नाव | नेमणुक | मार्गितलेली रजा दिवस | कारण |
|-------|--------|------|-----|--------|-----------------|-------|
| १ | पोना | १०१६ | मिल्लीद गोफणे | आ.गु.शा. | ३० दिवस | धार्मिक काम |
| २ | सपाउपने | १४६६ | सैयद मजहर अती | जि.वाह. शा. पुसद | ३० दिवस | धार्मिक काम |
| ३ | पोना | १३८६ | माहन बिहाडे | पोफाळी | ३० दिवस | धार्मिक काम |
| ४ | पोहवा | १३८१ | मधुकर राठड | पोफाळी | ३० दिवस | धार्मिक काम |
| ५ | पोना | १२७६ | महान कुडमेथे | मुकुटबन | १५ दिवस | धार्मिक काम |
| ६ | पोना | १३५६ | अब्दुल नाइमशेख | मुकुटबन | १५ दिवस | मुलीचे लनन |
| ७ | पोना | १२२९ | रामराव आडे | महागाव | ३० दिवस | धार्मिक काम |
| ८ | पोशिंग | १३५३ | अतुल सरोदे | मोषवि | ३० दिवस | स्वतःचे लनन |
| ९ | पोना | १२३७ | सुष्मा राठड | पुसद शहर | ३० दिवस | धार्मिक काम |
| १० | पोशिंग | १०६६ | अदिल शेख | पुसद शहर | ३० दिवस | धार्मिक काम |
| ११ | पोशिंग | १०४१ | जयश्री कांबले | जि.वाह.शा. | ३० दिवस | मुलाचे प्रकृती |
| १२ | पोशिंग | १२२८ | गोविंद खाडे | पो. मु. | ३० दिवस | धार्मिक काम |
| १३ | पोना | १०७९ | निलेश आडे | दारका | ३० दिवस | धार्मिक काम |
| १४ | सपाउपने | १२६९ | सुधाकर कोकेवार | रा.गु.अ.वि. यवत. | ३० दिवस | धार्मिक काम |
नमुने पोलीस कर्मचारी यांना कायदा व सुद्धवस्थेचा प्रश्न पाहून त्वांनी तसेच कामाची


text: भ्रष्टाचारामुळे वैतागलेल्या जनतेला आता दाहक चटके बसू लागल्याने त्याविरोधात प्रचंड जनमानस तयार व्हायला लागले आहे. भ्रष्टाचार निर्मूलनाविषयी त्यांच्यात एकमत असले तरी करावयाच्या उपाययोजनांसंदर्भात मात्र मतभिन्नता आढळते. भ्रष्टाचार संपला पाहिजे असे ज्यांना वाटते, त्यांच्यात भ्रष्टाचार संपविण्याविषयीचे प्रामुख्याने दोन मतप्रवाह आढळतात.


text:
कोल्हापूरचा मावळा युथ ऑलिम्पिकमध्ये चमकला, शाहु मानेला नेमबाजीत रौप्यपदक | Pune News Express | Pimpri Chinchwad News Portal
Home breaking-news कोल्हापूरचा मावळा युथ ऑलिम्पिकमध्ये चमकला, शाहु मानेला नेमबाजीत रौप्यपदक
कोल्हापूरचा मावळा युथ ऑलिम्पिकमध्ये चमकला, शाहु मानेला नेमबाजीत रौप्यपदक
on: October 08, 2018 In: breaking-news, महाराष्ट्रNo Comments
कोल्हापूरकर १६ वर्षीय शाहू माने याने भारताला युवा ऑलिम्पिक स्पर्धेतील पहिले पदक मिळवून दिले आहे. त्याच्या या पदकामुळे अर्जेंटीनाच्या ब्यूनस आयर्स येथे रविवारपासून सुरू झालेल्या युवा ऑलिम्पिक स्पर्धेत भारताने आपलं पदकांचं खातं खोललं आहे. नेमबाजीच्या १० मीटर एअर रायफल प्रकारात शाहुने रौप्य पदकाची कमाई केली.
क्रीडाजगत@kridajagat
कोल्हापूरकर १६ वर्षीय शाहू तुषार माने ने भारताला मिळवून दिले युवा ऑलिंपिक स्पर्धेतील पहिले पदक
नेमबाजीच्या १० मीटर एअर रायफल प्रकारात शाहू तुषार माने ने पटकावले रौप्यपदक आणि भारताला युवा ऑलिंपिक स्पर्धेत सुंदर सुरूवात करून दिली
9:32 PM – Oct 7, 2018
अंतिम सामन्यात अवघ्या 1.7 गुणांनी शाहुचं सुवर्ण पदक हुकलं. अंतिम सामन्यात त्याने एकूण 247.5 गुण मिळवले. तर रशियाच्या ग्रिगोरी शामाकोव याने 249.2 गुण मिळवून सुवर्ष पदक पटकावलं, आणि सर्बियाच्या अलेस्का मिट्रोविक याने 227.9 गुण मिळवून कांस्य पदक मिळवलं. शाहु माने हा एकमेव भारतीय नेमबाज या स्पर्धेत सहभागी होण्यासाठी पात्र ठरला होता. पात्रता सामन्यांमध्ये त्याने शानदार प्रदर्शन करताना एकूण 623.7 गुण मिळवून तिसरा क्रमांक पटकावला होता.
पिंपरी-चिंचवडमध्ये पतंगाच्या मांजाने गळा कापल्याने डॉक्टर तरुणीचा मृत्यू
दहा लाख बेघरांना वर्षभरात घरे
© All Rights Reserved @ Pune News Express | Website Developed By Amral Infotech Pvt. Ltd. Your Are Visitor : 543164


text:
३.७५ | ४.०० | - | - | - | - | ४.०० |
| 66 | रामा-२२६ ते कोठजाहागीर | ग्रामा-६६ | ३.७५ | ४.०० | - | - | - | - | ४.०० |
| अ.क्रं | मार्गाचे नामभिधान | पृष्ठभागाची रुंदी | एकूण लांबी | अन्य मार्गात अंतर्भूत असलेली लांबी | निव्यळ लांबी | अस्तित्वातील लांबी | एकूण अस्तित्वातील लांबी कि.मी. | नविन लांबी कि.मी. | शेरा |
|-------|-----------------|-----------------|-------------|---------------------------------|-------------|-----------------|-----------------|-----------------|------|
| 67 | इजिमा-२९ ते धोडखेडावाडी ग्राम-६७ (चिंचखेडा) | 3.75 | 5.00 | - | 5.00 | - | - | - | 5.00 |
| | एकूण | | 218.20 | 0.00 | 218.20 | 0.00 | 0.00 | 243.00 | 243.00 | 68.20 |
कार्यकारी अभियंता
सार्वजनिक बांधकाम विभाग, जालना.
अधिकारी अभियंता
सार्वजनिक बांधकाम मंडळ, औरंगाबाद.
| अ.क्रं | मागचे नामभिधन | पृष्ठभागाची संदी | एकूण लांबी | अन्य मागात असलेली लांबी | निव्वळ लांबी | अस्तित्वातील लांबी | एकूण अस्तित्वातील लांबी कि.मी. | नव्हन लांबी कि.मी. |
|-------|------------------------|-----------------|-------------|----------------------------|--------------|---------------------|----------------------------------|-------------------|
| 1 | रामा-२२१ ते कानडी | ग्रामा-१ | ३.७५ | ३.०० | - | ३.०० | ३.०० | - |
| 2 | रामा-२२३ ते लिंबखडा | ग्रामा-२ | ३.७५ | ४.०० | - | ४.०० | ४.०० | - |
| 3 | प्रजिमा-१३ उसवड हनवंत खडा | ग्रामा-३ | ३.७५ | ४.५० | - | ४.५० | ४.५० | - |
| 4 | प्रजिमा-१३ ते खोरवड | ग्रामा-४ | ३.७५ | ३.०० | - | ३.०० | ३.०० | - |
| 5 | खोरवड ते हंडी वझर जिल्हा | ग्रामा-५ | ३.७५ | २.०० | - | २.०० | २.०० | - |
| 6 | प्रजिमा-५० ते अंधवाडी जोडरस्ता | ग्रामा-६ | ३.७५ | ०.५० | - | ०.५० | ०.५० | - |
| 7 | प्रजिमा-५० ते दहफल्क खंदारे ग्रामा-७ ते रामा-२२१ | ग्रामा-७ | ३.७५ | ०.५० | - | ०.५० | ०.५० | - |
| 8 | खोराडसावंगी ते दहफल्क खंदारे ग्रामा-८ तांडा | ग्रामा-८ | ३.७५ | ४.५० | - | ४.५० | - | ४.५० |
| अ.क्रं | मार्गाचे नावमिथीधन | पृष्ठभागाची संदी | एकूण लांबी | अन्य मार्गात अंतर्भूत असलेली लांबी | निव्वल लांबी | अस्तित्वातील लांबी | एकूण अस्तित्वातील लांबी कि.मी. | नविन लांबी कि.मी. |
|-------|------------------|-----------------|-------------|---------------------------------|-------------|-----------------|---------------------|---------------------|
| 1 | प्रजिमा-१३ ते कितापूर ते ग्रामा-९ जिल्हाहाद्य. | ३.७५ | ३.५० | - | ३.५० | - | - | ३.५० | ३.५० | - |
| १० | कितापूर ते किर्तापूर तांडा ग्रामा-१० | ३.७५ | ३.५० | - | ३.५० | - | - | ३.५० | ३.५० | - |
| ११ | खोराडसावंगी ते तल्लेगाव ग्रामा-११ | ३.७५ | ३.५० | - | ३.५० | - | - | ३.५० | ३.५० | - |
| १२ | प्रजिमा-१३ ते किनखेडा ग्रामा-१२ | ३.७५ | ०.६० | - | ०.६० | - | - | ०.६० | ०.६० | - |
| १३ | रामा-२२१ ते तल्लेगाव ग्रामा-१३ | ३.७५ | ०.६० | - | ०.६० | - | - | ०.६० | ०.६० | - |
| १४ | प्रजिमा-२६ वर खोराडसावंगी ग्रामा-१४ ते मालसावंगी | ३.७५ | १.७५ | - | १.७५ | - | - | - | १.७५ | १.७५ |
| १५ | खोराडसावंगी प्रजिमा-२६ वर ते खोराडसावंगी (पश्चिम) | ३.७५ | १.०० | - | १.०० | - | - | - | १.०० | १.०० |
| १६ | वरुड ते अंभोरा (माहोरा) ग्रामा-१६ | ३.७५ | १.५० | - | १.५० | - | - | - | १.५० | १.५० |
| १७ | प्रजिमा-२६ ते पांगरा (गड्डे) ग्रामा-१७ | ३.७५ | २.०० | - | २.०० | - | - | २.०० | २.०० | - |
| अ.क्रं | मार्गाचे नावमिथ्यान | पृष्ठभागाची संदी | एकूण लांबी | अन्य मार्गात असलेली लांबी | निव्वल लांबी | अस्तित्वातील लांबी | एकूण अस्तित्वातील लांबी कि.मी. | नविन लांबी कि.मी. | शेरा |
|-------|-----------------|-----------------|-------------|-------------------------------|-------------|-----------------|---------------------------------|-----------------|------|
| 18 | प्रजिमा-२६ ते सोनकरवाडी ग्रामा-१८ | ३.७५ | ०.४० | - | ०.४० | - | - | ०.४० | ०.४० | - |
| 19 | प्रजिमा-२६ ते पांगरी बुळ ते प्रजिमा-१४ | ३.७५ | २.०० | - | २.०० | - | - | २.०० | २.०० | - |
| 20 | आकणी ते प्रजिमा-१२ | ३.७५ | ३.०० | - | ३.०० | - | -


text:
इग्‍लू हे थंड टंड्रा प्रदेशात बांधलेली बर्फाची घरे होय.या घराची रचना ही घुमट गोलाकार असते.हे घर बर्फाचे बनवलेले असते तरीही या घरात थंडी पासून मानवी जीवनाचे संरक्षण करते कारण आपल्या शरीरातील उष्णता कायम ठेवते. ही घरे एकमेकांना भुयारी मार्ग द्वारा जोडलेले असतात.
हे सुद्धा पहा
 टुंड्रा प्रदेश
स्थापत्यशास्त्र


text:
ब्राइट, रे
ऑस्ट्रेलियाचे एकदिवसीय क्रिकेट खेळाडू
ऑस्ट्रेलियाचे कसोटी क्रिकेट खेळाडू
पुरुष चरित्रलेख


07 मार्च : उस्मानाबाद इथे होणारे 97 वे अखिल भारतीय मराठी नाट्य संमेलन पुढे ढकलले आहे. हे संमेलन 7 ते 9 एप्रिल दरम्यान होणार होते. पण आता हे नाट्य संमेलन 21 एप्रिल ते 23 एप्रिल या काळात होणारेय.मुंबई इथे बैठकीत काल हा निर्णय घेण्यात आला.
प्राथमिक आणि माध्यमिक परीक्षामुळे नाट्य संमेलन पुढे ढकलले आहे. उस्मानाबादमधल्या स्थानिक आयोजकांच्या विनंतीवरून हा निर्णय घेण्यात आलाय. संमेलन परिषदेचे प्रमुख कार्यवाह दीपक करंजीकर यांनी ही माहिती दिली.
नाट्यकर्मी जयंत सावरकर यांच्या अध्यक्षतेखाली हे संमेलन होणार आहे.First Published: Mar 7, 2017 11:12 AM IST


text:
Gurmeet Ram Rahim:search operation start in sirsa dera sacha sauda headquarter - india news in Marathi, Maharashtra Times
search operation start in sirsa dera sacha sauda headquarter
राम रहीमच्या डेऱ्यात लष्कर, झडती सुरू
परीक्षित निर्भय,सांध्य टाइम्स | Updated: Sep 8, 2017, 11:37AM IST
आणखी माहिती : डेरा सच्चा सौदा | Sirsa | search operation | Gurmeet Ram Rahim | Dera Sacha Sauda
टाइम्स वृत्त । सिरसा
हरियाणातील सिरसा इथल्या डेरा सच्चा सौदाच्या मुख्यालयात निमलष्करी जवान आणि पोलिसांनी शोधमोहीम सुरू केली आहे. त्यातून अनेक रहस्यं समोर येण्याची शक्यता असून गुरमीत राम रहीमच्या या 'डेऱ्या'त पुरलेली हाडंही सापडू शकतात, असं बोललं जातंय.
पंजाब आणि हरियाणा उच्च न्यायालयाने डेरा सच्चा सौदाच्या मुख्यालयाची झडती घेण्याचे आदेश दिले होते. त्यानुसारच, निमलष्करी दलाची ४१ पथकं, लष्कराच्या ४ तुकड्या, पोलिसांचा ताफा, डॉग स्क्वॉड आणि बॉम्ब स्क्वॉड आज सकाळी या डेऱ्यात शिरलेत. जेसीबी मशीन आणि दहा लोहारही ते सोबत घेऊन गेलेत. त्यामुळे या ७०० एकर जागेवरील आश्रमात सकाळपासूनच पाडकाम, खोदकाम सुरू झालं आहे. या संपूर्ण शोधमोहिमेचं चित्रीकरण करण्यात येत असून प्रसारमाध्यमांना आत प्रवेश दिला गेलेला नाही. आज दिवसभर ही मोहीम सुरू राहण्याची शक्यता आहे.
जमिनीत हाडांचे सापळे?
राम रहीमच्या या डेऱ्यात अनेकांची हत्या करण्यात आली असून त्यांची हाडं तिथेच जमिनीत पुरण्यात आल्याचा गंभीर आरोप बलात्कार खटल्याच्या सुनावणीवेळी झाला होता. त्यामागचं सत्यही आज शोधपथक खणून काढणार आहे. राम रहीमच्या अनेक भक्तांनी या आश्रमात येऊन देहत्याग केला आहे, इथे कुणाचीही हत्या झालेली नाही, असा दावा डेराच्या 'सच कहूं' या मुखपत्रात करण्यात आला आहे.
डेरा सच्चा सौदाच्या अनुयायांकडून कुठलाही हिंसाचार होऊ नये, याची पूर्ण खबरदारी घेण्यात आल्याची माहिती सिरसाच्या पोलीस अधीक्षकांनी दिली. उपग्रहाद्वारे मिळालेल्या नकाशांच्या आधारे पूर्ण शोधमोहीम सुरू असल्याचंही त्यांनी सांगितलं.
Web Title: search operation start in sirsa dera sacha sauda headquarter
1राम रहीमच्या डेऱ्यात लष्कर, झडती सुरू...
2'तुमच्या देशात बीफ खा; मग भारतात या'...
3गौरी लंकेश खून: CCTVतील फूटेज खराब...
4श्रीनगर: हल्ल्यात एक नागरिक ठार, १५ जखमी...
5हुतात्मा जवानांच्या कुटुंबीयांना निधी...
6बिहारमध्येही पत्रकारावर गोळ्या झाडल्या...
7'ते' चारित्र्याचं प्रमाणपत्र ठरू शकत नाही!...
8'...तर पाकिस्तानवर पुन्हा सर्जिकल स्ट्राइक'...
9गौरी लंकेश हत्येवरून रवीशंकर प्रसाद ट्रोल...
10हिंसा घडवण्यासाठी डेरा सच्चाने दिले ५ कोटी...


text: मराठा आरक्षणाबाबत सरकार न्यायालयात काय भूमिका घेते? हे पाहून समाजात जनजागृती करण्याचा निर्णय यावेळी घेण्यात आला.


hair tips – आपले केस (Hair) दाट, मुलायम, काळे लांब असावेत, असं प्रत्येकाला वाटत असतं. पण काही वेळा केस ड्राय होणं, अवेळी केस पांढरे होणं, अश्या समस्या जाणवू लागतात. यासाठी काय करता येईल असा प्रश्न अनेकांना समोर असतो. त्यावर काही घरगुती उपाय आहेत. त्याचा वापर केल्यास तुमचे केस काळे होतील. असाच एक उपाय आहे आम्ही तुम्हाला सांगणार आहोत.
ज्यामुळे तुमचे केस काळे तर होतीलच शिवाय त्यांना शाईनही येईल. केसांच्या वाढीसाठीही हा उपाय खूप फायदेशीर आणि प्रभावी आहे. हा प्रभावी उपाय आहे पेरूच्या पानांचा (Guava Leaves)… पेरूची पाने केसांसाठी उत्तम आहेत. त्यामुळे तुमचे केस अधिक मऊ होतील.
पेरूच्या पानांचे पाणीही केसांसाठी उपयुक्त (hair tips) आहे. पेरूची काही पाने धुवून घ्या. आता त्यांना एक लिटर पाण्यात उकळवा. 15 ते 20 मिनिटे उकळल्यानंतर थंड होऊ द्या. थंड झाल्यावर गाळून बाटलीत काढा. त्यानंतर केस शाम्पूने धुवा. सुकल्यानंतर स्प्रेच्या मदतीने केसांच्या मुळांवर लावा. 10 मिनिटे मसाज करा. पुढील काही तास केसांवर तसेच राहू द्या. त्यानंतर साध्या पाण्याने केस धुवा. तुम्हाला फरक जाणवेल.
पेरूच्या पानांचा हेअर पॅक
पेरूच्या पानांपासून हेअर पॅक बनवून तो वापरला तर केसांसाठी फायदेशीर आहे. त्यासाठी 15 ते 20 पेरूची पाने धुवून वाळवा. मिक्सरमध्ये पाण्यात मिसळून पेस्ट बनवा. आता ही पेस्ट भांड्यात काढा.यानंतर केसांच्या केसांना लावा.काहीवेळ डोक्याचा मसाज करा. आता हेअरबँडच्या मदतीने केस बांधा आणि 30-40 मिनिटे राहू द्या.ते सुकल्यावर साध्या पाण्याने धुवावे. शाम्पूने केस धुवा. आठवड्यातून दोनदा हा हेअर पॅक लावल्यास केसांसाठी हे फायदेशीर आहे.
हेही वाचा :


्यापीठाची स्थापना करण्यात आली. अमरावती, अकोला, यवतमाळ, बुलढाणा व वाशिम या जिल्ह्यांतील सुमारे १८० महाविद्यालये व २२ पद्व्युत्तर शिक्षण विभाग अमरावती विद्यापीठाशी संलग्न आहेत. हा जिल्हा तंत्रशिक्षणासाठी प्रसिद्ध असून, येथे ३ अभियांत्रिकी महाविद्यालये आहेत. जिल्ह्यात ४ वैद्यकीय महाविद्यालये असून डॉ. पंजाबराव देशमुख विधी महाविद्यालयदेखील आहे. अमरावती जिल्ह्यात शासनाने एक कृषी संशोधन केंद्र १९५४-५५ पासून सुरू केले आहे.
अन्य माहिती - श्री हनुमान व्यायाम प्रसारक मंडळामुळे शारीरिक शिक्षणासाठी जिल्हा विशेष प्रसिद्ध आहे. येथे असलेल्या सोयी सुविधांची जगातील सर्वांत चांगल्या सुविधांशी तुलना करण्यात येते. अमरावती येथे १९२६ मध्ये डॉ. पंजाबराव देशमुख यांनी सर्व जाति-धर्मांच्या विद्यार्थ्यांसाठी श्रद्धानंद छात्रालय स्थापन केले व बहुजन समाजातील विद्यार्थ्यांच्या शिक्षणाला चालना दिली. त्यांनीच १९३२ मध्ये स्थापन केलेल्या श्रीशिवाजी शिक्षण संस्थेचे कार्यही अमरावती येथून चालते. डॉ. शिवाजीराव पटवर्धन यांनी १९४६ मध्ये कुष्ठरोग्यांसाठी स्थापन केलेली तपोवन-जगदंबा कुष्ठधाम ही संस्था अमरावती येथे आहे.
कारंज्याची बहिरामाची जत्रा प्रसिद्ध आहे, 'शाहदौल रहिमान शाह गाझी' चा उरुस हे अचलपूर तालुक्याचे वैशिष्ट्य आहे. डिसेंबर १३ ते २० मधील शेगावची गाडगेबाबांची जत्राही प्रसिद्ध आहे.
प्रज्ञाचक्षू संत गुलाबराव महाराज यांचा जन्म अमरावती जिल्ह्यातील माधान या गावी जुलै, १८८१ मध्ये झाला. अवघे ९ महिने वय असताना ते पूर्ण अंध झाले. पण तरीही केवळ ३४ वर्षांचे आयुष्य लाभलेले संत गुलाबराव 'संपूर्ण ज्ञानी' बनले. त्यांनी विविध विषयांवर एकूण १३३ पुस्तके (सुमारे ६००० पाने) लिहिली. तसेच त्यांनी एकूण १३० टीकात्मक काव्येही (पद्यरचना-सुमारे २५००० ओव्या) रचली. वेदांत, उपनिषदे, आत्मज्ञान, प्राचीन संत साहित्य, ध्यान-योग-मधुराभक्ती, आयुर्वेद, डार्विन-स्पेन्सर आदी शास्त्रज्ञांचे सिद्धांत - हे त्यांच्या अभ्यासाचे, चिंतनाचे व लेखनाचे विषय होत. 'मधुराद्वैत' (मधुरा भक्ती व अद्वैत विचार यांचा समन्वय) हा नवा विचार त्यांनी भक्तांना दिला. ते स्वत:ला 'संत ज्ञानेश्र्वरांची कन्या' मानत असत. हे व्यक्तिमत्त्व म्हणजे १९-२० व्या शतकातील 'चमत्कारच'!
महाराष्ट्रात गावोगावी पायी फिरून सार्वजनिक स्वच्छतेचे महत्त्व पटवून देणारे संत गाडगे महाराज यांचे मूळ गाव (शेंडगांव, ता. अंजनगांव-सूर्जी) ह्याच जिल्ह्यात आहे. हेच संत गाडगेबाबांचे जन्मगाव होय.
राष्ट्रसंत म्हणून ओळखले जाणारे तुकडोजी महाराज ह्यांचे यावली हे जन्मगाव आहे. मोझरी येथे संत तुकडोजी महाराजांनी १९३५ मध्ये गुरुकुंज आश्रम स्थापन केला. मोझरी येथेच महाराजांचे समाधी स्थान आहे. त्यांचा हा आश्रम जनसेवेचे एक केंद्रच असून लोककल्याणासाठी तुकडोजी महाराजांनी येथे अनेक उपक्रम राबविले. राष्ट्रकार्यासाठी आपल्या कीर्तनांद्वारे जनजागृती व ग्रामसुधार अभियान ही त्यांची काही कार्ये होत. गावाचा विकास कसा करावा यासाठी 'ग्रामगीता' ह्या ग्रथाचे त्यांनी लेखन केले. खंजरी हे वाद्य विदर्भात श्री तुकडोजी महाराजांमुळेच प्रसिद्ध झाले.
जुने राजकीय नेते, शिक्षण क्षेत्रात विशेष कामगिरी केलेले आणि पं. नेहरू पंतप्रधान असताना मंत्री मंडळात कृषी खाते सांभाळणारे डॉ.पंजाबराव देशमुख हे अमरावती जिल्ह्यातील पापळ गावी जन्मले होते.
थोर स्वातंत्र्यसैनिक व नाटककार वीर वामनराव उर्फ दादा जोशी हे अमरावती जिल्ह्यातलेच होत. स्वातंत्र्यपूर्व काळात वामनरावांनी क्रांतिकार्यात भाग घेतला. सुमारे १० वर्षे त्यांनी तुरुंगवास भोगला, नंतर ते महात्मा गांधीजींचे अनुयायी बनले. त्या काळात 'राक्षसी महत्त्वाकांक्षा', 'रणदुंदुभी' या रुपकात्मक नाटकांच्या माध्यमातून त्यांनी महाराष्ट्रात जनजागृती करण्याचा यशस्वी प्रयत्न केला.
ज्येष्ठ सामाजिक कार्यकर्ते डॉ. शिवाजीराव पटवर्धन यांनी कुष्ठरोग्यांची सेवा करण्याचे महत्कार्य (१९५० दरम्यान) अमरावती जिल्ह्यात केले. डॉ. पटवर्धन हे स्वातंत्र्यलढ्यातही सहभागी होते. स्वातंत्र्यानंतर त्यांनी 'जगदंबा कुष्ठरोग निर्मूलन चळवळ' या माध्यमातून त्यांनी उपचारांचे व जनजागृतीचे कार्य केले. केंद्र शासनाने त्यांचा


text:
फेसबुकचा लोकांना आता कंटाळा यायला लागलाय ? | Saamana (सामना)
फेसबुकचा लोकांना आता कंटाळा यायला लागलाय ?
बदलत्या काळानुसार लोकांची समाजमाध्यमांबाबतची आवडही बदलत जाते. एकेकाळी ऑर्कुट हे माध्यम लोकं त्यांच्या भावना व्यक्त करण्यासाठी वापरत होतं, त्याच काळात व्हॉटसअॅपच्या जागी निंबझ सारखी माध्यमं वापरली जात होती. मात्र काळाच्या ओघात ही दोन्ही माध्यमं गायब झाली आणि फेसबुक, व्हॉटसअॅप, ट्विटर, स्नॅपचॅट, इन्स्टाग्रामसारख्या माध्यमांचा उदय झालाय. यातील फेसबुक हे हिंदुस्थानासह जगभरातील असंख्य लोकांच्या आवडीचं माध्यम आहे. मात्र आता फेसबुकचाही लोकांना कंटाळा यायला लागल्याचं कळालं आहे. फेसबुकचा निर्माता मार्क झकरबर्गनेच अप्रत्यक्षरित्या याची कबुली दिली आहे.
फेसबुकवर लिहलेल्या एका पोस्टमध्ये त्याने म्हटले आहे की "गेल्या ३ महिन्यात आम्ही व्हायरल व्हिडीओ दाखवण्यासाठी काही बदल केले होते. फेसबुकवर लोकांनी जास्तीत जास्त काळ रहावं यासाठी आम्ही हे बदल करत होतो. या बदलामुळे जगभरातील फेसबुक वापरणाऱ्यांचा एका दिवसातील फेसबुकवर राहण्याचा वेळ ५ कोटी तासांनी कमी झाला आहे "
हिंसक, दिशाभूल करणाऱ्या आणि बदनामी करणाऱ्या पोस्टची वाढती संख्या हे फेसबुकवर होणाऱ्या टीकेतील मुख्य कारण आहे. यामुळे फेसबुकमध्ये काही बदल करण्यात येत आहे, खोट्या,खोडसाळ मजकुराला वेळीच आळा घालण्यासाठी सातत्याने प्रयत्न केले जात आहेत. काही दिवसांपूर्वी राजस्थानातील शंभूलालने एका मुसलमानाची हत्या करून त्याला जाळून मारल्याचा व्हिडीओही फेसबुकवर व्हायरल झाला होता. असे अनेक व्हिडिओ आहेत जे हिंसक स्वरूपाचे आहेत, अशा व्हिडीओंना आळा घालण्यासाठीही सध्या फेसबुकमध्ये काम सुरू आहे.


text:
« बीड जिल्ह्यात शेतकऱ्यांच्या आत्महत्या सुरूच (दर ३ दिवसात एक मरण)
वृक्ष वल्ली आह्मां सोयरीं »
Posted by Sandeep Shelke on December 2nd, 2014
गावाला आपल्या वह्यांमध्ये घेऊन फिरणारे तलाठी भाऊसाहेब, यांच्या वह्यांचा हिशोब. तलाठी कार्यालयातील नोंदवह्या आणि त्यातील माहिती, म्हणजे तुम्हाला हवी असणारी माहिती खालील पैकी कुठल्या वहीत मिळते ते तुम्हाला आधीच माहित होईल. स्रोत: राजू परुळेकर
* गाव नमुना नंबर – १ – या नोंदवहीमध्ये भूमी अभिलेख खात्याकडून आकारबंध केलेला असतो, ज्यामध्ये जमिनीचे गट नंबर, सर्व्हे नंबर दर्शविलेले असतात व जमिनीचा आकार (ऍसेसमेंट) बाबतती माहिती असते.
* गाव नमुना नंबर – १अ – या नोंदवहीमध्ये वन जमिनीची माहिती मिळते. गावातील वन विभागातील गट कोणते हे समजते. तशी नोंद या वहीत असते.
* गाव नमुना नंबर – १ब – या नोंदवहीमध्ये सरकारच्या मालकीच्या जमिनीची माहिती मिळते.
* गाव नमुना नंबर – १क – या नोंदवहीमध्ये कुळ कायदा, पुनर्वसन कायदा, सिलिंग कायद्यानुसार भोगवटादार यांना दिलेल्या जमिनी याबाबतची माहिती असते. सातबाराच्या उताऱ्यामध्ये नवीन शर्त असल्यास जमीन कोणत्या ना कोणत्या तरी पुनर्वसन कायद्याखाली किंवा वतनाखाली मिळालेली जमीन आहे असे ठरविता येते.
* गाव नमुना नंबर – १ड – या नोंदवहीमध्ये कुळवहिवाट कायदा अथवा सिलिंग कायद्यानुसार अतिरिक्त जमिनी, त्यांचे सर्व्हे नंबर व गट नंबर याबाबतची माहिती मिळते.
* गाव नमुना नंबर – १इ – या नोंदवहीमध्ये गावातील जमिनींवरील अतिक्रमण व त्याबाबतची कार्यवाही ही माहिती मिळते.
* गाव नमुना नंबर – २ – या नोंदवहीमध्ये गावातील सर्व बिनशेती (अकृषिक) जमिनींची माहिती मिळते.
* गाव नमुना नंबर – ३ – या नोंदवहीत दुमला जमिनींची नोंद मिळते. म्हणजेच देवस्थाना साठीची नोंद पाहता येते.
* गाव नमुना नंबर – ४ – या नोंदवहीमध्ये गावातील जमिनीचा महसूल, वसुली, विलंब शुल्क याबाबतची माहिती मिळते.
* गाव नमुना नंबर – ५ – या नोंदवहीत गावाचे एकूण क्षेत्रफळ, गावाचा महसूल, जिल्हा परिषदेचे कर याबाबतची माहिती मिळते.
* गाव नमुना नंबर – ६ – (हक्काचे पत्रक किंवा फेरफार) या नोंदवहीमध्ये जमिनीच्या व्यवहारांची माहिती, तसेच खरेदीची रक्कम, तारीख व कोणत्या नोंदणी कार्यालयात दस्त झाला याची माहिती मिळते.
* गाव नमुना नंबर – ६अ – या नोंदवहीमध्ये फेरफारास (म्युटेशन) हरकत घेतली असल्यास त्याची तक्रार व चौकशी अधिकाऱ्यांचा निर्णय याबाबतची माहिती मिळते.
* गाव नमुना नंबर – ६क – या नोंदवहीमध्ये वारस नोंदीची माहिती मिळते.
* गाव नमुना नंबर – ६ड – या नोंदवहीमध्ये जमिनीचे पोटहिस्से, तसेच वाटणी किंवा भूमी संपादन याबाबतची माहिती मिळते.
* गाव नमुना नंबर – ७ – (७/१२ उतारा) या नोंदवहीमध्ये जमीन मालकाचे नाव, क्षेत्र, सर्व्हे नंबर, हिस्सा नंबर, गट नंबर, पोट खराबा, आकार, इतर बाबतीची माहिती मिळते.
* गाव नमुना नंबर – ७अ – या नोंदवहीमध्ये कुळ वहिवाटीबाबतची माहिती मिळते. उदा. कुळाचे नाव, आकारलेला कर व खंड याबाबतची माहिती मिळते.
* गाव नमुना नंबर – ८अ – या नोंदवहीत जमिनीची नोंद, सर्व्हे नंबर, आपल्या नावावरील क्षेत्र व इतर माहिती मिळते.
* गाव नमुना नंबर – ८ब, क व ड – या नोंदवहीमध्ये गावातील जमिनीच्या महसूल वसुलीची माहिती मिळते.
* गाव नमुना नंबर – ९अ – या नोंदवहीत शासनाला दिलेल्या पावत्यांची माहिती मिळते.
* गाव नमुना नंबर – १० – या नोंदवहीमध्ये गावातील जमिनीच्या जमा झालेल्या महसुलाची माहिती मिळते.
* गाव नमुना नंबर – ११ – या नोंदवहीत प्रत्येक गटामध्ये सर्व्हे नंबर, पीकपाणी व झाडांची माहिती मिळते.
* गाव नमुना नंबर – १२ व १५ – या नोंदवहीमध्ये पिकाखालील क्षेत्र, पडीक क्षेत्र, पाण्याची व्यवस्था व इतर बाबतीची माहिती मिळते.
* गाव नमुना नंबर – १३ – या नोंदवहीमध्ये गावाची लोकसंख्या व गावातील जनावरे याबाबतची माहिती मिळते.
* गाव नमुना नंबर – १४ – या नोंदवहीमध्ये गावाच्या पाणीपुरवठ्याबाबतची माहिती, तसेच वापरली जाणारी साधने याबाबतची माहिती मिळते.
* गाव नमुना नंबर – १६ – या नोंदवहीमध्ये माहिती पुस्तक


text:
ितीसाठी सादर.
2. कुलसचिव, सावित्रीबाई फुले पुणे विद्यापीठ, पुणे.
3. कुलसचिव, डेक्कन महाविद्यालय व पद्यवृत्त संस्था, पुणे.
4. कुलसचिव, टिटक महाराष्ट्र विद्यापीठ, पुणे.
5. कुलसचिव, गंगेखल अर्थात्मक व राजनीतिक संस्था, पुणे
6. कुलसचिव, यशवंतराव चड्याण महाराष्ट्र मुक्त विद्यापीठ, नाशिक.
7. प्राचार्य, तंत्रिनिकेतन व ओप्टीकागिक प्रशिक्षण संस्था.
8. प्राचार्य, वैद्यकिक महाविद्यालये.
9. मा. शिक्षण उपसंचालक, माध्यमिक व उच्च माध्यमिक संचालनालय, पुणे १.
10. मा. शिक्षण उपसंचालक, माध्यमिक व उच्च माध्यमिक संचालनालय, नाशिक.


text:
ठळक घटना आणि घडामोडी
 रोमेनियामधील क्लुज-नापोका शहराची स्थापना.
जन्म
मृत्यू
 सप्टेंबर १२ - पीटर दुसरा, अरागॉनचा राजा.
इ.स. १२१३
इ.स.च्या १२१० च्या दशकातील वर्षे
इ.स.च्या १३ व्या शतकातील वर्षे
इ.स.च्या २ ऱ्या सहस्रकातील वर्षे


text:
मोदी महाविकास आघाडीचं सरकार पाडत राष्ट्रपती राजवट लागू करणार? चंद्रकांत पाटील म्हणाले...
मोदी महाविकास आघाडीचं सरकार पाडत राष्ट्रपती राजवट लागू करणार? चंद्रकांत पाटील म्हणाले…
पुणे | अलीकडे महाराष्ट्राच्या राजकारणात बऱ्याच महत्वाच्या घडामोडी घडत आहेत. विरोधी पक्षातील नेते महाविकास आघाडी सरकारला टार्गेट करण्याचा एकही मुद्दा सोडत नाहीत. विरोधी पक्षातील नेते राज्य सरकारला सतत टार्गेट करत आहेत.
भाजप नेते चंद्रकांत पाटील देखील सुरुवातीपासूनच महाविकास आघाडी सरकारवर कोणत्या न कोणत्या मुद्द्यावरून निशाणा साधत आहेत. पुण्यात प्रसार माध्यमांशी बोलताना चंद्रकांत पाटील यांनी आज पुन्हा एकदा राज्य सरकारला टार्गेट केलं आहे. यावेळी त्यांनी नरेंद्र मोदींची भूमिका देखील मांडली आहे.
पंतप्रधान नरेंद्र मोदी हे लोकनियुक्त सरकार कधीच पाडणार नाहीत. मोदिजींचा दर्जा वेगळा आहे. मोदी हे लोकमताचा आदर करणारे नेते आहेत. यामुळे नरेंद्र मोदी किंवा अमित शहा राज्यातील सरकार पाडून केव्हाच राष्ट्रपती राजवट लागू करणार नाहीत, असं चंद्रकांत पाटील यांनी म्हटलं आहे.
तसेच महाविकास आघाडीचं सरकार पाडण्याबाबत काही नेते काहीही बोलत आहेत. ते नेते असे का बोलत आहेत याविषयी मला काहीच माहित नाही. त्याबद्दल त्या नेत्यांनाच जावून सवाल विचारा, असंही चंद्रकांत पाटील यांनी यावेळी म्हटलं आहे.
महाराष्ट्रात महाविकास आघाडीचं सरकार स्थापन होवून जवळपास वर्ष लोटून गेलं आहे. तरी देखील महाराष्ट्रात पुन्हा एकदा भाजप आणि शिवसेना एकत्र येत सरकार स्थापन करणार, अशा चर्चा दब्या आवजात चालू आहेत. मात्र, याच चर्चांना भाजप नेत्या पंकजा मुंडे यांनी पूर्णविराम दिला होता.
पंकजा मुंडे मंगळवारी शिवसेनाप्रमुख दिवंगत बाळासाहेब ठाकरे यांना अभिवादन करण्यासाठी मुंबईत आल्या होत्या. यावेळी पंकजा मुंडे यांनी प्रसारमाध्यमांशी संवाद साधत भाजप आणि शिवसेनेच्या संबंधांवर भाष्य केलं होतं.
शिवसेना भाजपची युती 2014 मध्येही तुटली होती. यानंतर आता पुन्हा युती तुटून राज्यात सरकार स्थापन होवूनही एक वर्ष लोटून गेले आहे. यामुळे आता या सर्व गोष्टींवर चर्चा करण्यात काहीही अर्थ उरलेला नाही, असं पंकजा मुंडे यांनी म्हटलं होतं.
दरम्यान, राजकारणात केव्हा काय होईल याबद्दल काहीही सांगता येत नाही. यामुळे पंकजा मुंडे यांनी सध्या जरी या चर्चांना पूर्णविराम दिला असला तरी यापाठीमागे किती तथ्य आहे?, हे येणाऱ्या दिवसांत स्पष्ट होईल.
TagsBJP Chandrakant Patil Government of Maharashtra maharashtra politics Mahavikas Aghadi Government NCP politics Shiv Sena चंद्रकांत पाटील भाजप महाराष्ट्र राजकारण महाराष्ट्र सरकार महाविकास आघाडी सरकार राजकारण राष्ट्रवादी शिवसेना


text: सांगली जिल्हा


text:
तवडकरांनी घेतली मुख्यमंत्र्यांची भेट; भूमीपुत्र शब्दाला केला विरोध | Goan Varta Live | गोवन वार्ता लाईव्ह | Goa News in Marathi | Latest Goa News Headlines
August 3, 2021 5:05 PM Less than 1 Min
भूमीपुत्र अधिकारणी विधेयकातून 'भूमीपुत्र' शब्द वगळ्याची केली मागणी
ब्युरो रिपोर्टः गेले काही दिवस भूमीपुत्र अधिकारणी विधेयकावरून राजकीय वातावरण बरंच तापलंय. या विधेयकाला मोठ्या प्रमाणात विरोध दर्शवण्यात येतोय. अशातच गोव्याचे माजी मंत्री तथा भाजपचे अनुसूचित जाती आणि जमाती विभागाचे प्रदेश अध्यक्ष रमेश तवडकर यांनी आल्तिनो येथे मुख्यमंत्र्यांच्या बंगल्यावर जाऊन मुख्यमंत्री डॉ. प्रमोद सावंत यांची भेट घेत भूमीपुत्र शब्दाला विरोध दर्शवलाय.
यावेळी तवडकरांसोबत अनुसूचित जाती आणि जमातीचे गणेश गावकर, भाजपच्या अनुसूचित जाती आणि जमाती विभागाचे प्रमुख तसंच इतर 5-6 जणांचं शिष्टमंडळ होतं. 3 दिवसीय पावसाळी अधिवेशनाच्या शेवटच्या दिवशी विधानसभेत जे भूमीपुत्र अधिकारणी विधेयक संमत करण्यात आलं, या विधेयकातील 'भूमीपुत्र' हा या विधेयकातून वगळण्यात यावा, अशी मागणी यावेळी तवडकरांनी मुख्यमंत्र्यांकडे केली. मुख्यमंत्र्यांनी तवडकरांची मागणी मान्य करणार असल्याची हमी यावेळी दिलीये. 'गोवन वार्ता लाईव्ह'टे सिनिअर रिपोर्टर विश्वनाथ नेने यांनी याविषयी फेसबुक लाईव्हच्या माध्यमातून अधिक माहिती दिली आहे.


text: 'कारवार बंद'मध्ये पोलिसांवर हल्ला


text:
| अ. क्र. | विषयाचे नाव | मा. स्थायी समिती सभेचा निर्णय |
|-------|-------------|----------------------------------|
| 1 | मागील मा. स्थायी समिती सभा दि. २८/१२/२०१६ रोजीचे इत्यादि कार्यांना जाहीर करणे. | ठरवा :- मागील मा. स्थायी समिती सभा दि. २९/१२/२०१६ रोजीचे इत्यादि कार्यांना जाहीर करणे येत आहे.
अनुमोदक :- मा.श्रीम.मनिना जाधव
सूचक :- मा.श्री. मिलिल्ड घरत
टराव सचवायनुमत मंजूर |
| 2 | वसई तालुक्यामधील महिलांच्या सुरक्षिततेसाठी पोलीस विभागास जीप वाहने खरेदी करण्यास मंजूरीबाबत. | ठरवा :- वसईप्रमाणे सदर प्रस्तावाचे सभेमध्ये वाचन करण्यात आले असता त्यावर सभेमध्ये चर्चा करण्यात येऊन महानगरपालिकेसाठी महिद्रा ऑण्ड महिद्रा लिं. कंपनीकडून BOLEROZLX पक्षीच्या शासकीय दरकारसुनसार ५ वाहने महाराष्ट्र महानगरपालिका अधिनियमाच्या अनुसूची ड. प्रकरण १ चे कलम २ (२) अन्यथे निविदा न मागविला खरेदी करण्यासाठी कंपनीस आगावू स्वकम अदा करण्यास व इतर अनुरोधांच्या खर्चांकोरेता हाणारी स्वकम रु. ४९,४८,५६/- पर्यंतच्या खर्चांस ही सभा मंजूरी देत आहे.
अनुमोदक :- मा.श्रीम.कांता पाटील
सूचक :- मा.श्री.प्रकाश रंड्रीकस
टराव सचवायनुमत मंजूर |
| 3 | वसई-विरार शहर महानगरपालिकेस सन २०१६ वर्षाची स्थवर दिनदर्शिका तयार करण्याकामी येणाया खर्चांस मान्यता मिळालेल्याबाबत. | ठरवा :- वसई-विरार शहर महानगरपालिकेच्या दरवर्षी दिनदर्शिका छपाई करून येण्यात येतात. त्याचेप्रमाणे यावर्षी देखील दिनदर्शिका छपाई करून येणेच्या आहे. सदर बाजार समग्रहात साधक वाढक चर्चा करण्यात येणून सर्वने असा निर्णय घेतला की, दिनदर्शिका ह्या २००० नग छपाई न करता फक्त १०००० नग इ.निविदा प्रकियात्रारे छपाई कराव्यात. याकामी येणाया स्वकम रु. ५ लक्ष पर्यंतच्या खर्चांस ही सभा प्रशासकीय व वित्तीय मान्यता देत आहे.
अनुमोदक :- मा.श्रीम.मनिना जाधव
सूचक :- मा.श्री.अब्दुल हक पटेल
टराव सचवायनुमत मंजूर |
| 4 | प्रशासन समिती के कार्यश्रेणीतील नातासोपारा (पू.) स.नं.२१ (क) मध्ये सवोदय वसाहत येथे संगठक भित्त बांधणे (सन २०१४-१५) कामी मंजूर निविदाधारकावर संविदा करण्यास मान्यता देणे. | ठरवा :- उपरांत निविदांची तुलना करता मे. दाराका कन्नकृत्त बाह्यी निविदा (अंदाजपत्रकाप्रकरण ०.६५%) सर्वात कमी व बाजारी आहे. महाराष्ट्र महानगरपालिका अधिनियम ३४४४ चे कलम ६३ (क) अन्यथे सर्वात करण्यासाठी मा.स्थायी समितीवर मान्यतेसाठी तेव्हेस मा.आयकृत झांगी मंजूरी दिली आहे. या कामी म.न.पा.तर्फे कायदेशीर बार्चींची पुर्तता करून सर्वात करण्यासाठी ही सभा अतिम प्रशासकीय व वित्तीय मान्यता देत आहे असे ही सभा टरावते आहे.
अनुमोदक :- मा.श्रीम.कांता पाटील
सूचक :- मा.श्रीम.मनिना जाधव
टराव सचवायनुमत मंजूर |


text:
महत्त्वाच्या घटना आणि घडामोडी
 व्हायकिंग भटक्या एरिक थोरवाल्डसन नॉर्वेहून पश्चिमेकडे गेला असता त्याला आत्ताचे ग्रीनलॅंड दिसले. तेथे छोटी वसाहत स्थापून तो परत नॉर्वेला आला. नवीन जमिनीच्या शोधात असलेल्या नॉर्वेच्या शेकडो लोकांनी होड्यांमधून ग्रीनलॅंडकडे प्रयाण केले.
जन्म
मृत्यू
शोध
निर्मिती
समाप्ती
इ.स. ९८१
इ.स.च्या ९८० च्या दशकातील वर्षे
इ.स.च्या १० व्या शतकातील वर्षे
इ.स.च्या १ ल्या सहस्रकातील वर्षे


्पर्धा परीक्षांसाठी महत्त्वाचे मुद्दे :-
- नेदरलँड्स राजधानी: आम्सटरडॅम; चलन: युरो
पुरस्कार बातम्या
9.इंडियन बिझिनेस टाइकून युसुफअली एम ला यूएई मध्ये अव्वल नागरी पुरस्कार
- अबू धाबीचा मुकुट प्रिन्स, शेख मोहम्मद बिन जाएद अल नाह्यान याने भारतीय वंशाचे व्यापारी युसुफली एमए आणि 11 इतर व्यक्तींना समाजातील उदात्त आणि सेवाभावी योगदानाबद्दल अबू धाबीचा सर्वोच्च नागरी पुरस्कार देऊन गौरविले आहे.
- अबू धाबीच्या व्यवसाय, उद्योग आणि विविध परोपकारी उपक्रमांना दिलेल्या योगदानाबद्दल केरळमध्ये जन्मलेल्या श्री युसुफली यांना हा प्रतिष्ठित पुरस्कार देण्यात आला.
- अनेक देशांतील हायपरमार्केट आणि किरकोळ कंपन्या चालवणारे अबू धाबी लुलू ग्रुपचे अध्यक्ष व व्यवस्थापकीय संचालक श्री. युसुफली यांना शुक्रवारी क्राउन प्रिन्स यांच्या हस्ते गौरविण्यात आले.
10.गुनीत मोंगा यांना नाईट ऑफ दि ऑर्डर ऑफ आर्ट्स आणि लेटर्सचा सन्मान प्रदान करण्यात आला
- सन्मानित चित्रपट निर्माता, गुनीत मोंगा यांना नाईट ऑफ दि ऑर्डर ऑफ आर्ट्स अँड लेटर्सचा सन्मान प्रदान करण्यात येणार आहे. हा फ्रान्सचा सर्वोच्च सर्वोच्च नागरी सन्मान आहे आणि यापूर्वी त्यांना मेरील स्ट्रीप, लिओनार्डो डिकॅप्रिओ आणि ब्रूस विलिस यासारख्या मोठ्या हॉलीवूडच्या नावांनी सन्मानित करण्यात आले आहे.
- निर्माता म्हणून, गुनीत हिच्या नावावर अनेक प्रशंसनीय चित्रपट आहेत. या यादीमध्ये मसान, लंचबॉक्स, हरामखोर, पेडलर्स; ऑस्कर-जिंकणारी लघुपट माहितीपट – कालावधी, वाक्यांचा शेवट, इतर.
क्रीडा बातम्या
11.किरेन रिजिजू यांच्या हस्ते श्रीनगरमध्ये खेलो इंडिया स्टेट सेंटर ऑफ एक्सलन्सचे उद्घाटन
- जम्मू-काश्मीर स्पोर्ट्स कौन्सिल वॉटर स्पोर्ट्स अॅकॅडमी येथे श्रीनगरमधील जगप्रसिद्ध डाळ तलावातील जम्मू-काश्मीर क्रीडा परिषदेत रोव्हिंग शिस्तीसाठी केंद्रीय खेल व युवा कार्यमंत्री किरेन रिजीजू यांनी उद्घाटन केले.
- जम्मू आणि काश्मीरमधील दोन केआयएससीईं (KISCEs) पैकी हे एक आहे. दुसरे म्हणजे जम्मूमधील कुंपण शिस्तीसाठी मौलाना आझाद स्टेडियम.
- 23 राज्ये आणि केंद्रशासित प्रदेशांमध्ये सध्या 24 केआयएससीई आहेत आणि त्यापैकी प्रत्येक ऑलिम्पिक क्रीडा शिस्तीवर लक्ष केंद्रित करतो. ऑलिम्पिकमध्ये भारताला उत्कृष्ट स्थान मिळवून देण्याचे मोठे चित्र लक्षात घेऊन राज्ये आणि केंद्रशासित प्रदेशांपासून जागतिक स्तरापर्यंतची केंद्रे वाढविण्याचा हा चालू असलेला प्रयत्न आहे.
महत्त्वपूर्ण दिवसांच्या बातम्या
-
राष्ट्रीय सुरक्षित मातृत्व दिन: 11 एप्रिल
- दरवर्षी 11 एप्रिल रोजी राष्ट्रीय सुरक्षित मातृत्व दिन साजरा केला जातो. राष्ट्रीय सुरक्षित मातृत्व दिन व्हाईट रिबन अलायन्स इंडिया (डब्ल्यूआरएआय) चा एक पुढाकार आहे, हे सुनिश्चित करण्यासाठी की गर्भधारणेदरम्यान बाळंतपण आणि प्रसूतीपूर्व सेवा काळात स्त्रियांना काळजी आणि पुरेशी उपलब्धता असणे आवश्यक आहे.
- या दिवसाला राष्ट्रपिता मोहन दास करम चंद गांधी यांच्या पत्नी कस्तूरबा गांधी यांच्या जयंती देखील आहे.
- 2003 मध्ये 1800 संघटनांच्या आघाडीच्या डब्ल्यूआरएआयच्या विनंतीनुसार, भारत सरकारने 11 एप्रिलला कस्तुरबा गांधींच्या जयंतीला राष्ट्रीय सुरक्षित मातृत्व दिन म्हणून घोषित केले. राष्ट्रीय सुरक्षित मातृत्व दिन जाहीरपणे जाहीर करण्यासाठी भारत हा जगातील पहिला क्रमांक आहे.
-
व्हाईट रिबन अलायन्स इंडिया 1999 मध्ये सुरू करण्यात आली.
- दरवर्षी 11 एप्रिल हा दिवस पार्किन्सनच्या आजाराविषयी जागरूकता वाढवण्यासाठी जागतिक पार्किन्सन दिन म्हणून पाळला जातो, हा पुरोगामी तंत्रिका तंत्राचा विकार आहे.
- या दिवशी लंडनमधील डॉ. जेम्स पार्किन्सन यांचा वाढदिवस आहे, ज्याने पार्किन्सन रोगाच्या लक्षणांसह सहा व्यक्तींचे पद्धतशीर वर्णन केले.
-
12 एप्रिल रोजी जागतिक पातळीवरील मानवी अंतराळ उड्डाण दिन साजरा करण्यात आला
- आंतरराष्ट्रीय अंतराळ उड्डाण दिन हा दरवर्षी 12 एप्रिल रोजी जागतिक स्तरावर साजरा केला जातो. यूएन जनरल असेंब्लीने एप्रिल 2011 रोजी एक ठराव मंजूर केला आणि 12 एप्रिलला आंतरराष्ट्रीय अंतराळ उड्डाण दिन म्हणून साजरा करण्याचे जाहीर केले.
- 12 एप्रिल 1961 रोजी पहिली मानवी अंतराळ उड्डाण करणारी, युरी गागारिन या सोव्हिएट बाह्य अवकाश


text:
्यांना 'स्व' चांगल्या प्रकारे गवसतो. यातूनच सर्जनशील विचार व कृती तयार होते.
व्हिक्टर पिव्होव्हरोव्ह (जन्म-१९३७) हा एक रशियन बोधचित्रकार (इलस्ट्रेटर) व चित्रकार यानिमित्ताने समोर आला. याचे काम पाहणे गरजेचे वाटले, कारण याने एकाकीपण व एकांताच्या सीमारेषेवर काम केले आहे, जे अध्यात्माच्या (स्पिरिच्युअल) अंगाने जाते. ७०च्या दशकातील 'मॉस्को कॉन्सेप्च्युअल कलात्मक चळवळ' महत्त्वाची होती, तिचा व्हिक्टर पिव्होव्हरोव्ह हा एक सभासद होता.
स्वत:च्या कामाविषयी तो लिहितो-
''माझ्या कामात एकाकीपणाचे सूत्र सहजपणे आले. असे होणे माझ्यासाठी निहित कृत्यांपैकी एक होते, जे प्रत्येक व्यक्तीसाठी वेगवेगळे असते. मला अजूनही आश्चर्य वाटते की, १९७५ साली मी मित्रांबरोबर कार्यरत होतो व वैयक्तिक आयुष्यातही रत होतो, तरीही या एकाकीपणाच्या संकल्पनेवर ('प्रोजेक्ट फॉर अ लोनली मॅन') मी काम करत होतो. अजूनही मी एकटय़ा माणसाचे आयुष्य जगू शकत नसलो तरी मी आध्यात्मिकतेच्या भावनेने एकाकीपणाकडे पाहतो. दु:खद अनुभव म्हणून नव्हे. परंतु याचा अर्थ मला एकाकीपणाच्या त्रासातून कधीच जावे लागत नाही असा नाही. (नतालिया सिडलिनाने घेतलेल्या व्हिक्टर पिव्होव्हरोव्हच्या मुलाखतीतून, गॅझेटा, २००४.)
हे चित्र असेच का, हे समजून घेण्यासाठी दोन अवतरणे पाहू. (१) ''पाश्चिमात्य देशांमध्ये, संकल्पनावादात एक गोष्ट दर्शविण्यासाठी दुसऱ्या गोष्टीचा वापर केला जातो – खरीखुरी गोष्ट दर्शविण्यासाठी शाब्दिक वर्णन वापरले जाते. पण रशियामध्ये, जी वस्तू विवेचनाने बदलायची आहे ती वास्तविक अदृश्यच असते.''- मिखाइल एप्सटाइन (२) मॉस्कोतली संकल्पवादी कला म्हणजे, ''आयुष्याच्या रोजच्या वास्तविकतेच्या विरुद्ध व्यक्त केलेला विद्रोह.. मला आवडणारे दृश्य माझ्यासाठी एक व्यवस्था निर्माण करते.. व यातूनच माझ्या रोजच्या अस्तित्वाची जागा व ओळख तयार होते.'' – एरीक बुलाटोव्ह
या रशियन कलाकारांनी प्रस्थापित, प्रचारकी भाषेविरुद्ध लढण्यासाठी एक अतिशय वास्तविक कलात्मक भाषा तयार केली. याची झलक आपल्याला व्हिक्टर पिव्होव्हरोव्हच्या कामातून मिळते. आश्चर्य म्हणजे याचा आशय जरी नाही तरी चित्रभाषा प्रभाकर बरवेंच्या संयत संवेदनशील विद्रोहाशी मेळ घेऊ बघते. 'मेडिटेशन बाय द विंडो' (१९७२, फायबर बोर्डवर इनॅमल) हे चित्र ('टेट'च्या संकेतस्थळावरचे) आपले लक्ष वेधून घेते. माणसाचे एकाकीपण व त्याची बंदिस्त जागा, यातून तयार झालेले त्याचे भावविश्व सभोवतालच्या गोष्टींमधून स्वत:शीच एक संवाद तयार करते. हा संवाद कधी कधी आपल्या अस्तित्वाला ललकारतो वा पुसू बघतो. चित्रातला डावा भाग बघितला तर आपल्याला एक रिकामा चेहरा दिसतो आणि इथपर्यंतचा प्रवास त्या एकटय़ाच्या बंद खोलीतल्या खिडकीतून सुरू होतो. एकटेपणा व एकांत एकमेकांना भेटण्याची शक्यता तयार होते, तिथेच आपल्याला आपले सच्चे अस्तित्व जाणवते.
जिआकोमेती या कलाकाराच्या शिल्पकलेवर ज्याँ पॉल सार्त् या प्रसिद्ध तत्त्ववेत्त्याने निबंध लिहिला आहे. त्यात त्याने एका ठिकाणी म्हटले आहे की, जिआकोमेती बरेच दिवस सैरभर चालत होता. या सातत्यातून त्याला आपल्यातल्या पोकळीची (व्हॉइड) जाणीव झाली. हीच होती सुरुवात त्याच्या व जगाच्या संबंधाचे अस्तित्व दर्शवण्याची. जिआकोमेतीची अतिशय लांब व बारीक मानवाकृतींची शिल्पे आपल्यात पूर्ण जगाचे अस्तित्व ओढून घेतात.
'लॉस्ट इन ट्रान्स्लेशन', २००३ हा सिनेमा एक अमेरिकन अभिनेता असलेले पात्र बॉबवर बेतलेला आहे, टोक्योमध्ये एका जाहिरात चित्रपटासाठी तो येतो, सुरुवातीपासून आपण त्याचा एकाकीपणा अनुभवतो. नंतर तो एका मुलीला भेटतो. तीसुद्धा एकाकी असते. चित्रपटाचा शेवट एकाकीपणाच्या जवळिकीत होतो. 'दोघांचा एकांत म्हणजेदेखील अखेर एकेकटय़ाचे स्वत:ला शोधणे' असा प्रतिसाद मला एका अस्तित्ववादी कलासमीक्षकाने दिला होता, त्या आशयाचा हा चित्रपट आहे.
एडवर्ड हॉपर, हा एक अमेरिकन चित्रकार अमेरिकेतल्या लोकांचा एकांत टिपतो, घरात किंवा बाहेर एकटय़ा बसलेल्या स्त्रिया हा त्याचा आवडीचा विषय आहे. ही चित्रे पाहताना बघणारा आणि चित्रातली व्यक्ती एकटे असतात. अचानकपणे आपल्याला धक्का बसतो कोपऱ्यात 'हॉपर'ही बसलेला असतो. ही असते 'एकांतातली प्रायव्हसी', त्यात चित्रकारही सहभागी होतो.
एकांतात आपण विराम घेतो, काही तरी लोप पाव


text: बदल केल्यानंतरची कविता खूपच चांगली वाटली.


"सततची भीती तुम्हाला सौम्य बनवते.
सौम्यपणा हा गुण आहे; पण त्याच्या अतिरेकाने
तुम्ही एवढे नेभळट बनता की, अन्यायाशी
लढण्याची उर्मीच तुमच्याजवळ उरत नाही.
व्यापक अर्थाने यालाच भित्रेपणा म्हणतात."
-वल्लभभाई पटेल
सरदार पटेल म्हणजे भारताच्या स्वातंत्र्यलढ्यातील आणि स्वतंत्र भारताच्या उभारणीतील एक कणखर व्यक्तिमत्त्व! देशातील ५६५ संस्थानं विलीन करून घेऊन सामर्थ्यशाली एकसंध भारत उभा करणं हे पटेलांचं महत्त्वाचं योगदान म्हणता येईल.
सुप्रसिद्ध् व जेष्ठ पत्रकार बलराज कृष्णा यांनी या पोलादी पुरुषाचा संपूर्ण जीवनपटच अत्यंत ताकदीने या पुस्तकाव्दारे उभा केला आहे. पटेलांचं बालपण, त्यांचा राजकारणातला प्रवेश, गांधीजींबद्दलची त्यांची आस्था, नेहरूंसोबतचं त्यांचं मित्रत्वाचं नातं तसंच त्यांच्यासोबतचे मतभेद, संस्थानिकांबरोबरच्या वाटाघाटी व संस्थानांचं यशस्वी विलीनीकरण, पटेलांचे राजकीय विचार व त्यांनी वेळोवेळी घेतलेले ठाम व कठोर निर्णय, त्याचप्रमाणे त्यांच्या व्यक्तिमत्त्वातले विविध पैलू असा या पुस्तकाचा मोठा आवाका आहे.
एका सामान्य शेतकरी कुटुंबातून आलेल्या पटेलांचं संपूर्ण व्यक्तिमत्त्व व कार्य-कर्तृत्व उलगडून दाखवणारं हे चरित्र वाचकांना निश्चितच रोमहर्षक व प्रेरणादायी वाटेल.


ं झालं असतं. त्याचं बीज असंही रुजलेलं आहे, त्यामुळे मारून, मरून किंवा विरुद्ध प्रचार करून ही माणसं कधी मरणारी नाहीतच. स्वयंभूपणानं ही वटवृक्षासारखी जगात असतात.
जे तीर्थक्षेत्र झालेलं आहे अशा ठिकाणी, अंदमानात आपण जमलेलो आहोत. तीर्थाची माझी अगदी साधी व्याख्या आहे. जिथे नुसत्या शरीराला स्नान घडतं त्याला आपण पाणी असं म्हणतो, पण मनाला ज्याच्यामुळे स्नान घडतं ते तीर्थ असतं. गंगेमध्ये शरीरही धुण्याची ताकद आहे आणि मनही धुण्याची ताकद आहे. म्हणून गंगा हे तीर्थ होतं. अशाच एका तीर्थस्थळी आपण जमलो आहोत. खरं म्हणजे प्रत्येक भारतीयानं इथे नतमस्तक व्हावं इतकं महान कार्य इथे घडलेलं आहे. सर्वच भारतीय भाषांमध्ये सावरकरांच्या विचारांची भाषांतरं कशी करता येतील, याचाही कार्यक्रम आपण हाती घेतला पाहिजे असं मी बाळाराव सावरकरांना म्हटलंच आहे. बाळारावानीही याचं कार्यासाठी आयुष्य वाहिलेलं आहे. त्यांना या कार्याला समर्थता लाभावी म्हणून आपल्यासारखी मंडळी त्यांच्याबरोबर आल्याशिवाय राहणार नाहीत, असा मला विश्वास वाटतो. इथल्या पुण्याईला मन:पूर्वक अभिवादन करून मी थांबतो.
*जय हिंद ".
-------------------------------------
हरी ओम | श्रीराम | प्रणव उंडे | पुणे
-------------------------------------
Sunday, November 13, 2011
एक दु:खद ....
खालील लेखन स्वत: सुधीर फडके यांच्या जगाच्या पाठिवर या पुस्तकातील आहे . हे लेखन उपलब्ध केल्यामुळे राजहंस प्रकाशनाचे शतश: आभार.
लेखन पुढीप्रमाणे ...
आज हे लिहित असताना एका अतिशय खेदकारक घटनेचा उल्लेख केल्यावाचून राहवत नाही. १९७७ मध्ये आकाशवाणी 'ने आपला सुवर्णमहोत्सव साजरा केला. त्यावेळी अनेक जुन्या कलाकारांचा सत्कार करण्यात आला. गेली कित्येक वर्ष मी ' आकाशवाणी 'चा प्रथम श्रेणीचा गायक आहे . गाण्याबरोबरच अनेक उत्तमोत्तम कार्यक्रम मी 'आकाशवाणी 'वर सादर केले आहेत. सतत ५६ आठवडे सलग होणारा आणि प्रथमपासून शेवटपर्यंत वर्णनातीत लोकप्रियता मिळवणारा ,'आकाशवाणी 'च्या इतिहासातला एकमेव कार्यक्रम असा सानंद उल्लेख आकाशवाणीन आपल्या पाक्षिकात ज्या कार्यक्रमाचा केला आहे, त्या ' गीतरामायणा ' च्या दोन शिल्पकारांपैकी मी एक असूनही, या सुवर्णमहोत्सवाच्या समारंभासाठी माझ्यासारख्या चाळीस वर्षापासूनच्या कलाकाराची 'आकाशवाणी 'ला आठवण झाली नाही. साधे निमंत्रणसुधा माझ्याकडे आले नाही. यामुळे माझे नुकसान जरी काहीच झाले नाही, तरीपण खेद मात्र अवश्य वाटला. 'आकाशवाणी' वर माझी लोकप्रियता अवलंबून नाही. ती मी माझ्या गुणाने, कष्टाने,प्रामाणिकपणाने मिळवली आहे . ' आकाशवाणी ' कडून मला सत्काराची अपेक्षा नव्हती. पण आदरपूर्वक निमंत्रणाची अवश्य होती.
बाबूजी याचे हे लेखन मला पुस्तक वाचताना आढळून आले आणि मी लगेच येथे आणले आहे. तसेही बाबूजी याचे जीवन म्हणजेच ' जगाच्या पाठीवर ' या चित्रपटाची संकल्पना. आपल्यापुढे ही शोकांतिका आणताना मनात अनेक प्रश्न उत्पन होतात. अश्या दिग्गजांबरोबर आकाशवाणीने जो बाजार मांडला आहे तो कधी संपणार हे त्या विधात्यालाच ठाऊक !!!
पुनश्च एकदा राजहंस प्रकाशन, श्रीधर फडके व स्वत बाबूजी यांचे आभार. आपण आपल्या प्रतिक्रिया जरूर कळवा.
Friday, November 11, 2011
चष्मेवाला
आठ नोव्हेंबर.. पुलंचा जन्मदिन!साहित्यविश्वात असा एकही दिवस जात नाही, की पुलंची आठवण काढली जात नाही. कुसुमाग्रज, आचार्य अत्रे, विंदा करंदीकर, श्री. ना. पेंडसे, मंगेश पाडगांवकर, राम शेवाळकर, वसंत कानेटकर, विजय तेंडुलकर, मं. वि. राजाध्यक्ष, शांता शेळके, वसंत बापट अशा अग्रणींनी भाईंचे अष्टपैलुत्व उलगडून दाखविणारे लिहिलेले लेख पुलंच्या जन्मदिनी परचुरे प्रकाशन मंदिरतर्फे 'तुझिया जातीचा। मिळो आम्हां कोणी।।' या नावाने पुस्तकरूपाने प्रकाशित होत आहेत. या पुस्तकाचे प्रकाशन ८ नोव्हेंबर रोजी कविवर्य मंगेश पाडगांवकर यांच्या हस्ते होत आहे. या पुस्तकात विजय तेंडुलकर यांनी उभे केलेले पुलंचे अनवट व्यक्तिमत्त्व..
बिर्ला मातुश्री सभागार. ओकीबोकी, रीत्या खुर्च्यांच्या हारींनी रेखलेली, धूसर काळोखानं भरलेली, भयाण स्तब्धतेनं व्यापलेली केवढी तरी पोकळी. केवढी तरी लांब, केवढी तरी रुंद. जणू राक्षसाच्या घरचा पेटारा आणि स्वप्नातल्या सात दालनांपलीकडे शिळा होऊन बसलेल्या राजकन्येसारखी ती अगदी टोकाला प्रकाशाच्या एकाच झोतानं उजळलेली


ठळक मुद्देकोरोनापासून बरे झालेल्या रुग्णांच्या आकडेवारीची माहिती दिली जाते. वाराणसी मतदारसंघतील लोकांना व्हिडीओ कॉन्फरन्सिंगद्वारे संबोधित करतील.घरातून बाहेर पडू नका, पंतप्रधान नरेंद्र मोदींचे लोकांना आवाहन
नवी दिल्ली – कोरोना व्हायरसचा प्रार्दुभाव रोखण्यासाठी संपूर्ण देशात पुढील २१ दिवस लॉकडाऊन करण्याची घोषणा पंतप्रधान नरेंद्र मोदींनी मंगळवारी केली. पंतप्रधानांपासून ते गावातील खेड्यातील व्यक्तीपर्यंत सर्वांनीच विनाकारण घराच्या बाहेर न पडता स्वत:ची आणि कुटुंबाची काळजी घ्यावी असं त्यांनी सांगितले. कोरोनाशी लढा देण्यासाठी सर्वांनीच आपली जबाबदारी ओळखावी असं नर
22f5
ंद्र मोदी म्हणाले.
खुद्द पंतप्रधान नरेंद्र मोदी गेल्या काही दिवसांपासून वर्क फ्रॉम होम करत आहेत. ७, लोककल्याण मार्गावरील पंतप्रधानांच्या निवासस्थानातून त्यांचे काम सुरु आहे. मोदी पंतप्रधान कार्यालयात जात नाहीत. घरातूनच व्हिडीओ कॉन्फरन्सद्वारे बैठका घेतात. कोरोना व्हायरसच्या परिस्थितीचा आढावा घेण्यात येतो. पंतप्रधानांनी देशाला संबोधित करणारी दोन्ही भाषणं ही त्यांच्या निवासस्थानातूनच झाली.
मुख्य सचिव पी. के मिश्रा, कॅबिनेट सेक्रेटरी राजीव गौबा, आरोग्य सचिव प्रिती सूदन आणि इंडियन कौन्सिल ऑफ मेडिकल रिसर्चचे संचालक डॉ. बलराम भार्गव यांच्यासारखे वरिष्ठ अधिकाऱ्यांसोबत पंतप्रधान नरेंद्र मोदी घरात बैठक घेतात. दिवसभराचा आढावा या बैठकीत घेण्यात येतो.
प्रत्येक आकडेवारीवर करडी नजर
कोरोनातून बरे झालेले आणि रुग्णालयातून घरी सोडण्यात आलेल्या रुग्णांच्या आकडेवारीवर पंतप्रधानांची करडी नजर असते. मंगळवारी सकाळपर्यंत असे ३७ रुग्ण आढळले. इकोनॉमिक्स टाइम्सशी बोलताना एका अधिकाऱ्याने सांगितले की, कोरोनापासून बरे झालेल्या रुग्णांच्या आकडेवारीची माहिती दिली जाते. कारण भारताकडे कोरोना व्हायरसच्या रुग्णांना बरे करण्याची क्षमता आहे असा विश्वास लोकांमध्ये राहावा. त्याचसोबत या बैठकीत पंतप्रधान नरेंद्र मोदी आणि अधिकारी सोशल डिस्टेंसिंगचं पालन करतात. अनेक राज्यांमध्ये केलेली प्रवेशबंदीमुळे जास्तीत जास्त लोकांना व्हिडीओ कॉन्फरन्सद्वारे जोडण्याचा पंतप्रधान नरेंद्र मोदी प्रयत्न करतात.
व्हिडीओ कॉन्फरन्सिंगद्वारे पंतप्रधान कॉर्पोरेट प्रतिनिधी, फार्मा उद्योगाचे प्रतिनिधी, इलेक्ट्रॉनिक व प्रिंट मीडिया आणि डॉक्टर आणि वैद्यकीय संघटना यांच्याशी बैठक घेतात. येत्या काही दिवसांत अशा प्रकारच्या आणखी बैठका होणार आहेत. एका अधिकाऱ्याने सांगितले की, पीएम मोदी स्वत: मिळालेल्या माहितीकडे लक्ष देत आहेत. पंतप्रधान बुधवारी त्यांच्या वाराणसी मतदारसंघतील लोकांना व्हिडीओ कॉन्फरन्सिंगद्वारे संबोधित करतील.
English summary :
PM Narendra Modi is doing work from home, Following Curfew Rules By Not Going Pmo And Working From Home At 7 Lok Kalyan Marg
Web Title: Coronavirus: 21 days lockdown across the country; How does Prime Minister Narendra Modi 'Work From Home'? pnm
Get Latest Marathi News , Maharashtra News and Live Marathi News Headlines from Politics, Sports, Entertainment, Business and hyperlocal news from all cities of Maharashtra.